Qazaxıstanda nə baş verir... Tokayev Nazarbayevin qızını vəzifədən azad etdi\n2 May. 20:56\nQazaxıstan Prezidenti Kasım-Jomart Tokayev Parlament Senatının spikeri Dariqa Nazarbayevanın səlahiyyətlərinə xitam verib. Sputnik Azərbaycan xəbər verir ki, bu barədə məlumatı prezidentin mətbuat xidməti yayıb.\nQərarın səbəbi hələ ki, açıqlanmayıb. Eyni zamanda, dövlət başçısı səmərəli fəaliyyətinə görə Nazarbayevaya "Twitter" səhifəsində minnətdarlığını bildirib.\nQazaxıstan Konstitusiyasına görə, Senatın spikeri vəzifəsi prezident postundan sonra ikincidir. Dövlət başçısının vəzifəsindən vaxtından əvvəl azad edilməsi və ya kənarlaşdırılması, habelə ölümü halında onun qalan səlahiyyət müddəti Senatın sədrinə keçir.\nDariqa Nazarbayeva 2019-cu ilin martında dövlət başçısı səlahiyyətlərini dayandırmış Qazaxıstanın ilk Prezidenti Nursultan Nazarbayevin böyük qızıdır. O, 2016-cı ilin sentyabrından Parlament Senatının deputatıdır və 2019-cu ilin martında spiker seçilib. 2019-cu ilin avqustunda Tokayev səlahiyyət müddətinin başa çatması ilə əlaqədar Nazarbayevanı yenidən Senatın deputatı təyin edib.


"An Hour gecikdirici yag" satisi Bakida\nElan nömrəsi: 416065\nGecikdirici yag erkən boşalma problemləri yaşayan şəxslər üçün ən gözəl vasitədir. Əlaqədən 15 dəq əvvəl istifadə edərək rahatlıqla əlaqə müddətini 40 dəq uzada bilərsiniz. Tərkibi bitkilərdən ibarətdir bu da əks təsirdən qoruyur.Tamamilə ziyansızdır. Partnyora ziyan vurmur.Çatdırma kuryer vasitəsilə istənilən metroya var.En Esasi Firmanin ve bizim Qarantiyamiz altındadir. Istifadədən sonra Effekti gorulmezse 1 həftə içində geri qaytarmaq və pulu tam təhvil almaq mümkündür. (sadece bizde) Qarantiya Verməyen,Məhsulunu tanimayan şəxslərə Güvənməyin və Effektsiz,ucuz, əldə düzəlmə mehsullara aldanmayin.Hər növ gecikdirici, sərtləşdirici, böyüdücü məhsullarla bağlı whatsapp 7/24 aktivdir.\nBaxılıb: 161 , Tarix: 03.06.2019 Göndər\n"Blacik latte" arıqladıcı qəhvə


Erməni qubernatorun məclisində qan töküldü: ölən var » Yeni Səs İnformasiya portalı\nTarix : 2-06-2013, 20:50\nErmənistanın Syunik vilayətinin qubernatoru Suren Xaçaturyanın bağ evindəki məclisində qan töküldü. Atışma nəticəsində bir nəfər ölüb, iki nəfər isə yaralı halqa xəstəxanaya qaldırılıb. Bu haqda erməni mediası məlumat verib.\nYemək məclisində başlanan mübahisə “Beretta”silahı ilə həll edilib. Nəticədə Qorus merliyinə namizəd Avetik Budaqyan ölüb,onun qardaşı –hərbi hissələrdən birinin komandiri olan Artak Budaqyan isə yaralı halda xəstəxanaya çatdırılıb. Qubernatorun mühafizəcisi və qohumu Nikolay Abramyan da güllə yarası ilə xəstəxanaya aparılıb. Qubernator özü xəsarət almayıb.\nHadisə ilə bağlı Ermənistan CM –nin 235-ci maddəsi ilə cinayət işi qaldırılıb.\nŞahidlərin söylədiyinə görə Qorusun Aqdi gölü yaxınlığındakı bağ evində qubernator ilə tanınmamış Daglıq Qarabağ respublikasının prezidenti Bako Saakyanın da iştirak etdiyi yığıncaq olub. Bu iki hadisə arasında əlaqə olub-olmadığı isə hələlik məlum deyil.\nBaxış: 1978 | Bölmə: MDB


35 yaşdan sonra qadınlar mütləq bunları yeməlidir | Gənc Ailə\nAna Səhifə AKTUAL 35 yaşdan sonra qadınlar mütləq bunları yeməlidir\nÇünki yaş artdıqca bədənin ehtiyacları da artır. Məşhur, türkiyəli diyetoloq Nilay Keçəci 35 yaşı keçmiş qadınların mütləq yeməli olduqları faydalı qidaların adlarını açıqlayıb. Həmin qidaları təqdim edirik:\nYaşlanmanın qarşısını alır. Dəriyə elastiklik bəxş edir. Dəri xərçəngi və sızanaqlara qarşı təsirlidir. Brokkoli, həmçinin, mədə və bağırsaq sisteminin yaxşı işləməsinə kömək edir.\nKök həm də qəbizliyin qarşısını alır. Ürəyin dostu olan bu tərəvəz iltihablara qarşı da təsirlidir.\nKivi “xoşbəxtlik hormonu” adlandırılan seratoninin daha çox ifraz edilməsinə səbəb olur. Üstəlik, dərini gözəlləşdirir və qidalandırır. Xolesterini və təzyiqi aşağı salmağa kömək edir. C vitamini baxımından zəngin olan bu meyvə hüceyrələrin daha sürətli şəkildə yenilənməsini təmin edir.\nQadınlar mütləq orqanizmin gündəlik D vitamini ehtiyacını ödəməlidir. Çünki D vitamini kalsiumun bağırsaqlarda əmilməsini sürətləndirir. Orqanizmdə D vitamini çatışmadıqda, kalsium orqanizmdə çətin həll olunur və bu da sümüklərin zəifləməsinə səbəb olur. Həmçinin, osteoporoz, şəkər xəstəliyi, döş, bağırsaq və yumurtalıq xərçəngi riski artır. Odur ki, hər gün süd və portağal suyu içərək kalsium və D vitamini ehtiyacınızı ödəyə bilərsiniz.\nÇiyələk, böyürtkən, zoğal kimi meyvələr, eynilə qırmızı şərab kimi xərçəngdən qoruyucu xüsusiyyətə malikdirlər. Bu qidalar “antokyan” adlanan maddə ehtiva edirlər. Antokyan döş, mədə və bağırsaq xərçəngi riskini azaldan ən güclü antioksidantdır. Eyni zamanda C vitamini baxımından da zəngin olan bu meyvələr dərinin yaşlılığa qarşı qorunmasına da yaxşı təsir edirlər.\nHəftənin 5 günü qatıq yeyən qadınların döş xərçənginə yaxalanmaq ehtimalları yarıbayarı azalır. Mütəxəssislər qatığın tərkibində olan faydalı bakteriyaların insan sağlamlığı üçün çox önəmli olduğunu vurğulayırlar. Qatıq bağırsaqların fəaliyyətinə yaxşı təsir edir və həzmi asanlaşdırır. Həmçinin vagina infeksiyalarına qarşı qadının orqanizmini gücləndirir.\nGeriBahar allergiyasından necə qorunaq? - 12 MƏSLƏHƏT İrəliDünya xalqları baharı necə qarşılayır?\nMeyvə, yoxsa şirəsi?


Amerika qida Tərəvəz tərifləri Səhər yeməyi və souslar Fermente Qida\nSauerkraut ənənəvi olaraq daş məmulatları və kifayət qədər böyük qruplarda hazırlanır. Ancaq böyük bir çörəyin qiyməti çoxlu insanların yemək yeməyindən daha çoxdur. Bu resept bir kərpicdən dörddə bir kavanoz hazırlayır, ancaq isterseniz reseptini iki dəfə artıra bilərsiniz.\nRəngarəng bir varyasyon üçün bu əvəzinə qırmızı kələm ilə bunu etməyə cəhd edin (ləzzət eyni).\n1 kiçik və orta ölçülü kələm (təxminən 2 manat)\n1 kaşığı dəniz duzu (və ya koser tuzu)\nİsteğe bağlı: 1 çay qaşığı zəfəran toxumu\nKələm yarımda kəsin. Kalın gövdəsi və kök sonunu kəsdirin və kompost edin və ya atın.\nİncə dilimlənmiş kələmləri kəsiklər və ya kiçik parçalara bölün.\nDilimlənmiş kələmləri duzda təmizlənmiş, geniş ağız şüşəsi kavanozlarına, duza səpənə qədər, duzlu toxumları və ardıcıl giləmeyvə (əgər istifadə edirsinizsə), qablar doldurun. Lacto-fermented qidalar üçün bankalarda sterilizasiya etmək lazım deyil, yalnız onların həqiqətən təmiz olduğundan əmin olun.\nKələmə, duza və ədviyyatlara qabığa əlavə edərkən möhkəm bağlayın. Kavanoz dərhal dolduqdan sonra yumşaq bir şəkildə örtün və 2 ilə 4 saat arasında oturun. Bu müddət ərzində duz tamamilə qatı yeməyi əhatə etmək üçün kifayət qədər suyu çıxarmalıdır. Əgər deyilsə, 1 pint filtrlənmiş və ya xlorlu olmayan suda həll edilən 1 çay qaşığı qeyri-yodlaşdırılmış duzdan hazırlanmış bir duzlu su ilə quruya çəkin.\nKələm və ədviyyatlar üzərinə, zəruri hallarda duz salamını duz edin. Hər hansı bir hava kabarcıklarını sərbəst buraxmaq və duzlu suya salmaq üçün kələm və ədviyyatlara yumşaq bir şəkildə basın.\nKavanozu bir qapaqla yumuşatın. Aktiv fermantasiya getdikdən sonra baş verə biləcək hər hansı daşqın tutmaq üçün kəməri bir plaka üzərinə qoyun.\nKavanozları otaq temperaturunda 3 gün tərk edin. Bu müddətdə gündə ən azı bir dəfə örtüyü çıxarın və tərəvəzlərin hələ də duzlu suda qaldığını yoxlayın (lazım olduqda əlavə duz salamını əlavə edin). Fermantasyonun davam etdiyi bir işarədir ki, üstündəki bəzi baloncukları görməyə başlamalısınız.\n3 günün sonunda, ləzzətin təmiz, yüngül nəmli qoxusu və dadı olmalıdır. Kavanozları soyuducuya qoyun (bu mərhələdə onların altına qoymaq lazım deyil). Sizin lələkinizin ləzzətini inkişaf etdirmək üçün ən azı 5 gün daha gözləyin.\nBu resept də qırmızı kələm ilə yaxşı işləyir.\nSauerkraut buzdolabında ən azı 6 ay davam edəcək, lakin ən yaxşı 3 ay ərzində yeyilir. 3 aydan sonra onun xırtıqlığını itirir.\nQeyd: Kükürdün daha böyük dəstləri üçün təriflər tez-tez hər hansı bir suyu atmır: duz kələmdən kifayət qədər maye çıxarıb, içərisində tərəvəz və ədviyyatlara batırılır.\nAmma nadir hallarda daha kiçik, tək jar çantaları ilə işləyirəm, buna görə də bu reseptdə duz və su duzlu suyunu tövsiyə edirəm.\nƏnənəvi İngilis Zəngin Meyvə Pastası Recipe\nDüşük Yağlı Vegan Sağlam Balqabaq Cookies\nBarbekü sousu ilə bişmiş donuz pirzola


Çingiz Qurbanovun 25 illiyi qeyd olundu - FOTOLAR\n17:48 24 Noyabr 2019 Oxunub : 3346\nBu gün Azərbaycanın Milli Qəhrəmanı Çingiz Qurbanovun doğum günüdür.\nAzvision.az xəbər verir ki, şəhid əsgər yaşasaydı, bu gün onun 25 yaşı tamam olacaqdı. Lakin Azərbaycan Respublikasının Prezidenti İlham Əliyevin 2017-ci il fevralın 9-da Milli Qəhrəmanın ailə üzvlərini qəbul edərkən dediyi kimi “Əsgər Çingiz Qurbanov doğma torpağını müdafiə edərkən qəhrəmancasına həlak olub. Çingiz böyük qəhrəmanlıq, igidlik göstərib.\nDüşmənlə üz-üzə qalaraq qeyri-bərabər döyüşdə bir daha düşmənə göstərdi ki, Azərbaycan əsgəri nəyə qadirdir. O geri çəkilmədi, qorxmadı, baxmayaraq ki, təkbaşına böyük diversant qrupu ilə üz-üzə gəlmişdi. Son nəfəsinə qədər vuruşmuş, bir neçə işğalçını məhv etmiş, şəhidlik zirvəsinə ucalmışdır. Biz Çingizlə fəxr edirik, bütün Azərbaycan Çingizlə fəxr edir. Bu, bir daha göstərdi ki, Azərbaycan vətəndaşı, Azərbaycan gənci, əsgəri heç vaxt bugünkü vəziyyətlə barışmayacaq. Bu, bir daha göstərdi ki, Azərbaycan dövlətinin güclü əsgərləri var. O, böyük vətənpərvərlik, peşəkarlıq, rəşadət göstərmişdir. Çingiz ölməyib, o, bizim ürəyimizdə yaşayır, yaşayacaqdır”.\nMüdafiə naziri general-polkovnik Zakir Həsənovun tapşırığına əsasən qəhrəmanın ad günündə nazirliyin bir qrup hərbi qulluqçusu bu gün Qusar rayonunda olub və onun ailə üzvləri ilə görüşüb.\nQusar rayonundakı Şəhidlər Xiyabanı ziyarət olunub, şəhid Milli Qəhrəmanın məzarı üzərinə Müdafiə Nazirliyinin adından əklil qoyulub, xatirəsi ehtiramla yad edilib.\nVətən üçün Çingiz kimi qəhrəman, igid oğul yetirən valideynlərə Müdafiə Nazirliyi rəhbərliyinin minnətdarlıq dolu salamlarını çatdıran Əməkdar incəsənət xadimi, Prezidentin fərdi təqaüdçüsü polkovnik Abdulla Qurbani Şəhidlər Xiyabanında keçirilən anım mərasimində çıxış edərək deyib: “Bütün Azərbaycan vətəndaşları kimi qusarlılar da Azərbaycan dövlətinə, Azərbaycan dövlətçiliyinə bütün dövrlərdə sadiq olmuş, bu gün də Azərbaycan naminə, Azərbaycanın inkişafı, tərəqqisi, müdafiəsi naminə öz töhfələrini verirlər. Bu torpaqdan pərvazlanan Çingiz də yaxşı bilirdi ki, onun ulu babaları vaxtilə Azərbaycanda yaşayan digər xalqların nümayəndələri ilə bir səngərdə təcavüzkarlara, daşnak quldurlarına qarşı qətiyyətlə mübarizə aparıb, bu dostluq, qardaşlıq ümumi düşmənə qarşı qanlı savaşlarda daha da möhkəmlənib, bərkiyibdir.\nQuba rayonunun Digah kəndi ərazisindəki “Qanlı dərə”də erməni qulduru Amazaspın qoşununun darmadağın edilməsində qusarlılar müstəsna igidliklər göstərib və bu dərədə ləzgilərin, azəri türklərinin, qırız, buduq və tatların qanları bir-birinə qarışıbdır. Xəzər dənizindən Şahdağa kimi bu ərazidə yaşayan bütün müsəlmanları məhv etmək üçün qaniçən Şaumyan tərəfindən Azərbaycanın şimal bölgəsinə işğalçılıq məqsədilə göndərilmiş erməni qulduru Amazaspın arzusu gözündə qalıb, bu bölgədə yaşayan bütün xalqlar çiyin-çiyinə verərək düşmənə divan tutublar.\nNəzərə çatdırılıb ki, Qusar rayonu neçə-neçə sərkərdənin, qəhrəmanın vətənidir. Qafqazda çar işğalına qarşı baş vermiş ilk mütəşəkkil silahlı üsyanın təşkilatçısı və rəhbəri olmuş Xuluqlu Hacı Məhəmməd, çarizmin müstəmləkəçilik siyasətinə qarşı çıxmış və Azərbaycan Demokratik Respublikasını müdafiə etmək üçün dəfələrlə XI qızıl ordunun dəstələri ilə fədakarcasına döyüşmüş Cağarlı Qaçaq Hətəm, İkinci Dünya müharibəsində göstərdikləri rəşadətə görə Sovet İttifaqı Qəhrəmanı adına layiq görülmüş Mirzə Vəliyev, Adil Quliyev, Aleksandr Rıvnikov, Bolqarıstanın Milli Qəhrəmanı fəxri adına layiq görülmüş general-mayor Mahmud Əbilov, Qarabağ uğrunda döyüşlərdə şəhidlik zirvəsinə ucalmış Milli Qəhrəman Fəxrəddin Musayev və neçə-neçə igid döyüşçü bu torpağın yetirməsidir və onların adları şanlı döyüş tariximizə qızıl hərflərlə yazılmışdır”.\nQəhrəmanın qısa, lakin mənalı ömür yolundan ətraflı məlumat verən polkovnik A.Qurbani diqqətə çatdırıb ki, Çingiz Salman oğlu 1994-cü il noyabrın 24-də Həzrə kəndində doğulub. 2012-ci ildə kənd tam orta məktəbini bitirdikdən sonra Azərbaycan Texniki Universitetində təhsil alıb. 2016-cı ilin iyul ayında könüllü olaraq hərbi xidmətə yollanıb. Gənc əsgərlərin hazırlıq kursunu keçdikdən sonra öz arzusu ilə cəbhə bölgəsində xidmətini davam etdirib. Həmin il dekabr ayının 29-da Azərbaycan-Ermənistan dövlət sərhədində Ermənistan silahlı bölmələrinin diversiya qrupunun qarşısını alarkən şəhid olub və Azərbaycan Respublikası Prezidentinin 7 fevral 2017-ci il tarixli Sərəncamı ilə ona Azərbaycan Respublikasının ərazi bütövlüyünün qorunub saxlanmasında xüsusi xidmətlərinə və döyüş tapşırıqlarını yerinə yetirərkən göstərdiyi şəxsi igidliyə görə ölümündən sonra “Azərbaycanın Milli Qəhrəmanı” adı verilib. Digər şəhid qəhrəmanlarımız kimi Ç.Qurbanovun adı da həmişə əziz tutulur. Ailəsi ölkə rəhbərliyinin daim diqqət mərkəzindədir. Qusar və Tovuz rayonlarında küçələrdən birinə onun adı verilib. Xatirə lövhəsi vurulub, haqqında sənədli film çəkilib, kitab və opera yazılıb.\nMüdafiə nazirinin müvafiq əmrinə əsasən Azərbaycan Ordusunda ilk dəfə olaraq xidmət etdiyi döyüş mövqeyinə onun adı verilib, xatirə abidəsi ucaldılıb. Qusardakı hərbi hissənin şəxsi heyəti adından çıxış edən mayor Abakar Hacıyev bildirib ki, bu gün Azərbaycan Ordusunda yüzlərlə, minlərlə Çingiz kimi oğullar var. Onlar hər an Ali Baş Komandanın əmrlərinə hazırdırlar və 2016-cı ilin Aprel döyüşləri və eləcə də, 2018-ci ilin mayında Naxçıvan Muxtar Respublikasının Ermənistanla sərhədindəki döyüş əməliyyatları zamanı Azərbaycan əsgərinin xalqımıza yaşatdığı qələbə sevincini təkrarlamağa hər an qadirdirlər.\nŞəhid Sərvər Abdulkərimov adına Balaqusar kənd tam orta məktəbinin direktoru Babacan Zəkiyev Çingiz haqqında xatirələrini danışıb. Onun hələ orta məktəb illərində qəhrəmana xas olan xüsusiyyətlərə malik olduğunu, “Cəsurlar”, “Şahin”, “Sərhəd” hərbi idman oyunlarında məktəb komandasının zona və respublika yarışlarında fərqlənməyində onun müstəsna rolunun olduğunu qeyd edib.\nQusar bələdiyyəsinin sədri Əlfəddin Cəlilov, Qafqaz Müsəlmanları İdarəsi Qusar rayon dini icmasının sədri Fəryəddin Rəhimxanov, Qarabağ müharibəsi əlilləri, veteranları və şəhid ailələri ictimai birliyinin Qusar rayon filialının sədri, müharibə veteranı Canəli Hörmətov və şəhidin bibisi Nüşabə Hacıyeva şəhid ailələrinə, müharibədə sağlamlığını itirənlərə, eləcə də müharibə veteranlarına göstərilən dövlət qayğısından minnətdarlıqla söhbət açıb, Azərbaycan Ordusunun uğur və nailiyyətlərindən fəxrlə danışıblar.\nÇingizin babası Qurban kişinin də İkinci Dünya müharibəsi illərində Berlinə qədər döyüş yolu keçdiyi xatırlanıb. Şəhidin atası Salman Qurbanov göstərilən diqqət və qayğıya görə Azərbaycan Respublikasının Prezidenti İlham Əliyevə, Birinci vitse-prezident Mehriban xanım Əliyevaya, Müdafiə Nazirliyinin rəhbərliyinə ailələri adından dərin minnətdarlığını bildirib. Gənclərin ümummilli liderimiz ulu öndər Heydər Əliyevin Azərbaycançılıq məfkurəsi əsasında tərbiyə edilməsi istiqamətində həyata keçirilən ardıcıl və məqsədyönlü tədbirlərin əhəmiyyətini xüsusilə dəyərləndirib.\n“Tarixi düşmənlərimiz və bəzi üzdəniraq qüvvələr bu gün də Azərbaycanda dostluq və qardaşlıq şəraitində yaşayan xalqların arasına ədavət toxumu səpərək onları qarşı-qarşıya qoymaq istəyirlər. Lakin onlar birdəfəlik anlamalıdırlar ki, Azərbaycanda yaşayan bütün xalqların Mübariz kimi, Fərid kimi, Çingiz kimi minlərlə vətənpərvər qəhrəmanları var və bu oğulların xidmətləri yüksək qiymətləndirilir. Onların xatirələri əbədiləşdirilir və adları həmişə əziz tutulur. Ali Baş Komandanımız və qədirbilən xalqımız var. Torpaqlarımız düşmən tapdağında qalmayacaq. İşğal altındakı ərazilərimiz də tezliklə azad ediləcək və respublikamızın ərazi bütövlüyü təmin olunacaqdır. Düşmənlərimiz bir daha dərk etməlidirlər ki, möhtərəm Prezidentimizin də qətiyyətlə dediyi kimi “Qarabağ tarixi, əzəli Azərbaycan torpağıdır. Beləliklə, Qarabağ Azərbaycandır və nida işarəsi”. Biz Qusarlılar da bütün xalqımız kimi Ali Baş Komandanın əmrlərinə hər an hazırıq”.\nBu gün Qusar rayonundakı Ç.Qurbanovun xatirə abidəsi qarşısında da qələbəlik yaşanıb. Abidəsi önünə qərənfillər düzülüb, veteran döyüşçülər və hərbi qulluqçular Çingiz haqqında xatirələrini danışıb, məktəblilər şeirlər söyləyiblər.\nHərbi hissədə “Həyatda qəhrəmanlığa həmişə yer var” mövzusunda keçirilən dəyirmi masada və millət vəkilləri Aydın Mirzəzadə, Azər Badamov və Eldəniz Səlimovla görüşdə də Milli Qəhrəman bir daha xatırlanıb. “ARB” Media qrupunun istehsalı olan “Çin olan yuxu” sənədli filmi nümayiş etdirilib. Xidmətdə fərqlənən hərbi qulluqçuların bir qrupuna Abdulla Qurbaninin “Çingiz dastanı” kitabı hədiyyə edilib.\nMüdafiə nazirinin təsdiq etdiyi plana əsasən Çingiz Qurbanovun 25 illiyi ilə əlaqədar tədbirlər ilin sonuna qədər davam etdiriləcək. Gələn həftədən başlayaraq Bakı Bələdiyyə Teatrının və Həzi Aslanov adına Ordu İdeoloji və Mədəniyyət Mərkəzinin yaradıcı kollektivlərinin A.Qurbaninin “Çingiz dastanı” mənzum dramı əsasında hazırladıqları iki hissəli tamaşanın premyerası olacaq və bu əsər respublikanın ayrı-ayrı bölgələrində, eləcə də hərbi hissələrdə və xüsusi təyinatlı təhsil müəssisələrində nümayiş etdiriləcəkdir.


Onore Balzak, «Top-top oynayan pişiyin evi» | Əlisa Nicat\nOnore Balzak, «Top-top oynayan pişiyin evi»\nƏlbəttə, Balzak öz miqyası etibarilə Qoqoldan daha nəhəngdir. Amma nəhənglik hələ vəzn deyil.\nAmma eyni zamanda bu iki superrealist arasında oxşarlıqlar da çoxdur. Onlar təxminən bir dövrdə və təxminən də eyni ömür yaşamışlar.\nƏlbəttə, ayrı-ayrı xalqların övladları və yazıçıları olduqdarı üçün yaradıcılıqları mövzu etibarilə fərqlənir. Qəhrəmanları, onların həyat amalları və tərzləri və nəhayət, xarakterləri tamamilə fərqlidir. Çünki Ukrayna və ya rus xalqı hara, fransız xalqı hara? Köləlikdən başqa heç nə görməyən müti rus xalqı ilə əlbəttə, azad və azadlıq aşiqi olan fransızlar yerlə göy qədər fərqlənirlər.\nBütün bunlarla bərabər Qoqolu qətiyyən Balzakdan aşağı istedad sahibi hesab etmək olmaz. Olmazdı, əgər Qoqolun dindarlığı olmasaydı. Bu isə insanı dərhal kiçildir və ucuzlaşdırır.\nƏgər Balzakı çoxmərtəbəli binaya bənzətsək, Qoqol əlbəttə, 3-4 mərtəbəli olar. Sözsüz ki, yalnız məhsuldarlıq nöqteyi-nəzərindən.\nHər iki sənətkar insan ehtiraslarını təsvir edərək, insan naqisliklərini baltalayır. Lakin Balzakda bu, geniş və epik planda, Ooqolda isə kiçik, bir növ kamera əsərləri formasında.\nPovestlərə gəldikdə isə, əlbəttə, Qoqolun əsərində həqiqətlər daha güclü və təsirlidir, nəinki Balzakın əsərində. Və hər iki povest də öz sarsıdıcı fabulası ilə seçilir.\nBiz Qoqolun əsərinin təhlil və təəssüratını oxucularla bölüşdük. Qoqol bir küçədə, bir prospektdə cövlan edən faciələri təsvir etdiyi kimi, Balzak da Parisin Sen Deni küçəsindəki üçmərtəbəli binada əsası qoyulan insan ehtiraslarının mənzərəsini açır.\nHər iki povestin («Neva prospekti»ndəki birinci novellanın) qəhrəmanı rəssamdır. Lakin Qoqolun rəssamı saf ürəkli, gözəllik pərvanəsidirsə, Balzakın qəhrəmanı daha çox yüksək cəmiyyətdə hökm sürən davranış və mədəniyyət səviyyələrin əsiri olan bir adamdır. Balzakın Avqustinası bir növ Qoqol Piskaryovunun qadın obrazıdır.\nBeləliklə, gənc və istedadlı rəssam Teodor de Sommerve hər sübh Sen Deni küçəsindəki üçmərtəbəli mahud dükanının – bu köhnə evin qapısına vurulmuş «Top-top oynayan pişik» şəkilli lövhəyə maraqla tamaşa edir və birdən yuxarıdakı balkonun dəmir çərçivəli şüşə pəncərəsi açılır.\n«Bu mənzərə yolçunun uzun intizarının mükafatı idi. Göl sularında qönçə açmış ağ bir zanbaq çiçəyi kimi təravətli olan gənc bir qız rəncərədən göründü. Başındakı müslim parçasından tikili çutkası onun üzünə füsunkar bir məsumiyyət ifadəsi verirdi. Boynu və çiyinləri, tünd bir parça ilə örtülmüş olsa da, yatdığı zaman büzülmüş paltarının açıq yerlərindən görünürdü. Nə onun sadə və səmimi üzünün ifadəsində, nə də çoxdan bəri Rafaelin ülvi əsərlərində əbədiləşdirilmiş olan sakit gözlərində ən kiçik qeyri-təbiilik əlaməti belə görmək qeyri-mümkündü: bu, dillərdə zərb-məsəl olan bir madonna incəliyi və madonna sakitliyi idi. Yuxudan sonra qızın daha təravətli görünən üzü qaba çərçivəli və qara taxtalı köhnə iri pəncərə ilə qəşəng bir təzad yaradırdı. Gecə ayazından büzüşmüş paltarının sübh tezdən hələ açmamış olan bir çiçək kimi hələ də bir az yuxulu olan bu gənc və gözəl qız göy gözləri ilə qonşu damlara ötəri bir nəzər saldı, göyə baxdı, sonra adəti üzrə nəzərini boz qaranlığa dalmış olan küçəyə saldı, qızın gözləri pərəstişkarının gözlərinə sataşdı. Əlbəttə, gənci görərkən o, bir qədər sıxıldı, çünki onu yarıçılpaq bir halda görmüşdülər. Gənc qız cəld geriyə çəkildi, pəncərənin qarmağını çevirdi, çərçivə böyük bir sürətlə aşağı endi və gözəl xəyal yox oldu. Gənc rəssam ən parlaq bir səhər ulduzlarının buludlar arxasında birdən-birə yox olduğunu zənn etdi».\nVə gələcək faciəli məhəbbət dastanı başlayır. Ümumiyyətlə, bu cür dastanların faciəsi əsasən qız tərəfinin ya dönüklüyü, ya da əksər hallarda olduğu kimi valideynlərin müqaviməti və güzəştsizliyi nəticəsində baş verir, «Top-top oynayan pişiyin evi»ndə isə əksinə, aşiqin namərdliyi nəticəsində.\nGəlin hadisələrin gedişinə ötəri də olsa, nəzər salaq.\nBiz «Neva prospekti»ndəki üsula əməl edib sözü çox zaman müəllifə verib, yazını geniş sitatlar üzərində qururuq. Niyə? Əvvələn, bu, arqumentlərin daha inandırıcı olmasına xidmət edir, ikincisi, hər iki əsərin ən parlaq yerləri, ən təsirli epizod və məqamları və ən böyük sənətkarlıq nümunəsi olan mühakimələri üzə çıxır və bununla da hər iki əsərin gözəllikləri və bənzərsizlikləri aşkar olur.\nBiz yuxarıda Teodor de Sommervenin povestin bir növ mənfi qəhrəmanı olduğuna işarə etdik, amma bu, müəyyən dərəcədə belədir. Diqqət və ədalətlə yanaşılsa, hardasa, ona da haqq qazandırmaq olar, bəlkə də yox.\nAşağıda faciənin səbəblərinin anatomiyasını aşkarlayacağıq, əlbəttə, Balzakın izahında. Çünki heç bir başqa izah dahi yazıçı və insan qəlbinin sərrafının dəmir məntiqini əvəz edə bilməz.\nAydındır ki, tacir Gilyomlar ailəsində heç kim Avqustinanı bu qədər zadəgan silkinə məxsus olan rəssama ərə verməzdi. Çünki ailədə belə bir həqiqət möhkəm hakim idi ki, «bütün rəssamlar axırda acından ölürlər» və bu sözlərdə həqiqətən də, müəyyən həqiqət var. Çünki rəssamlıq tarixi bu cür nümunələrlə doludur.\nOna görə gənc rəssam daha ağıllı tərpənir. O, hər gün gəlib binaya, onun sakinlərinə, onların həyat tərzinə tamaşa edərək, Avqustinanın ayrıca portreti ilə bərabər bütün ailənin yığışıb şam yeməyinin təsvirini də kətana alır.\nƏsərlər Parisin illik rəngkarlıq salonunda tamaşaya qoyulur və öz gözəllikləri ilə bütün Parisi həyəcana gətirir.\nSəs gəlib «Top-top oynayan pişiyin evi»nə də çatır. Avqustina da bibisi ilə salona tamaşa etməyə getmək üçün ata-anasından icazə alır. Gənc, sadədil Avqustina bibisi ilə adamları yara-yara güclə tabloların asıldığı yerə gəlib özünü görəndə «qovaq yarpağı» kimi titrəməyə başladı.\n«Qorxu içində ətrafına boylanaraq adamlar arasında itirdiyi madam Rokeni axtardı. Həmin bu anda qızın qorxmuş gözləri rəssamın həyəcanlı üzünə sataşdı. Dərhal qapılarının önündə dolaşan gənci xatırladı. Bu gəncin yeni bir qonşu olduğunu zənn edərək bəzən maraqla ona baxardı. Rəssam ürkək təbiətli qızın qulağına doğru əyilərək: – Görürsüzmü, – dedi, – eşqin verdiyi ilhamı görürsüzmü?»\nQızın faciəli taleyində həlledici rol oynayan bu ilk görüşü bütöv şəkildə oxuculara təqdim edirik.\n«Lakin salonda belə hadisələr olur ki, iki qadın eyni vaxtda yan-yana qallereyadan sərbəst keçə bilmir. Özünü qabağa verən camaatın o yan-bu yana hərəkət edib qaynaşması onları ikinci şəklin yanına sürüklədi. Xoşbəxtlikdən təsadüfi olaraq ikisi də bir vaxtda şəkilə yaxınlaşdı. Bibisi – notarius arvadının ağzından qopan heyrətli bağırtı camaatın səs-küyü və gurultusu arasında qərq oldu; Avqustina bu qəşəng mənzərəni görüb istər-istəməz ağladı. Gənc rəssam ondan iki addımlıqda dayanmışdı. Avqustina onun heyran baxışlarını görərək anlaşılmayan bir hissin təsiri ilə barmağını dodaqlarına apardı. Rəssam bir diqqət işarəsi olaraq başını əydi və Avqustinaya bir-iki söz söyləməsinə çağırılmamış qonaq kimi mane olan madam Rokenə işarə etdi. Bu pantomima gənc qıza qızarmış dəmir parçasına toxunurmuş kimi təsir etdi; o, rəssamla öz arasında sanki bir müqavilə bağlandığını təsəvvür edərək özünü cinayət işlətmiş kimi hiss etdi.»\nSonra gənc, yaraşıqlı zadəgan rəssam artıq sevdiyi məxluqun tamamilə onun əsiri olduğunu görüb onları səssiz çöldə dayanmış karetaya minənə qədər ötürür.\nDoğrudan da gənc, saf və təcrübəsiz bir məxluq bu boyda və bu qədər cazibədar bir məhəbbətin qabağında təslim olmaya bilərdimi? Ümumiyyətlə, bu yaşda qızların məhəbbətə çox sadiq olduğunu bilirik. Dünya tarixində və ədəbiyyatında bu cür nümunələr doludur. Lakin səni sevən, hamını əsir edən gənc yaraşıqlı, istedadlı və zəngin bir ailədəndirsə, bunun qabağında şahlar şahının qızı da olsa, duruş gətirə bilərmi?\n«Avqustina qəlbini qaplamış olan həyəcana mane olmayaraq bir neçə dəfə gənc rəssamın üzünə baxdı. Onun qırmızı yanaqları vücudunun ağlığı ilə heç bir zaman bu qədər parlaq bir təzad yaratmamışdı. Bu zaman rəssam gənc qızın gözəlliyini bütün ülviyyəti ilə, onun ismətini bütün paklığı ilə görə bildi. Avqustina, adı hər kəsin dilində dolaşan, istedadı ilə ötərgi xəyallara ruh, can və əbədiyyət verən bir adamı məsud etdiyini düşündükcə, dəhşətlə qarışıq qəribə bir sevinc hissi duyurdu. O, sevilirdi. Buna heç bir şübhə ola bilməzdi. Gənc rəssam artıq gözündən itdikdən sonra, onun sadə sözləri hələ də qızın qəlbində əks edirdi: görürsüzmü, eşqin mənə verdiyi ilhamı görürsüzmü?»\nEvə qayıtdıqdan sonra əhvalatdan hali olan ata və anasının yüngül bir məqavimətinə rast gələn Avqustinanı aydındır ki, heç bir qüvvə, heç bir maneə məhəbbətindən döndərə bilməzdi. Və az sonra valideynlər istər-istəməz sevimli qızlarının əzab çəkməsinə dözə bilməyərək izdivaca razılıq verməli olurlar.\nGörəsən, həyatda, Üzeyir bəyin şanlı operettasında olduğu kimi, böyük məhəbbətin xoşbəxtliyi mümkünmü?\nBəlkə də. Lakin Teodorla Avqustinanın xoşbəxtliyinə nə zalım valideynlər, nə iqtisadi qeyri-bərabərlik, nə də başqa bir əsaslı və kənar qüvvə mane olur. Avqustinanı tamam başqa bir şey məhv edir ki, povest də məhz bunun üzərində qurulmuşdur.\nEyni zamanda qüdrətli realist olan Balzak, xüsusilə, tacir Gilyomun obrazını çox mükəmməl və ustalıqla yaratmışdır. Ticarətçilərin nə qədər realist olduqları məlumdur. Ona görə qızının məhəbbətinə güzəştə getməyə məcbur olan ata, qızının boynuna bir sıra təhəddüdlər qoyur. Onları daha çox rəssamların bədxərcliyi və sonda iflas olmaları qorxudur.\nLakin Avqustina üçün təhlükə heç kimin gözləmədiyi bir yerdən gəlir və qeyd etdiyimiz kimi, konflikt də elə oradan başlayır.\nƏlbəttə, Avqustina və Teodor Şərq adamları olsaydılar, onların xoşbəxtliyinə heç nə mane ola bilməzdi və hər halda povestdə təsvir olunan səbəb heç vaxt, heç bir halda baş verə bilməzdi. Lakin axı hadisələr xalqın azad, xoşbəxt, firavan, yüksək mədəniyyətli ədəbiyyat, incəsənətlə yaşayan, nəfəs alan bir ölkədə və onun Şərq adamı üçün xoş bir yuxuya bənzəyən paytaxtı Parisdə və Parisin də yoxsul təbəqələrində deyil, boqemiyasında baş verir.\nDüşünürük ki, əsərin ən gərgin səhifələri, hadisənin düyün nöqtəsi, faciənin açarı olan həmin səbəb barədə danışmaq, ümumi sözlərlə uçurum üzərindən atılmaqla can qurtarmaq əvəzinə sözü dahi müəllifin özünə verək. Sitat uzun olsa da, zənn edirik ki, heç bir dolayı izah və təhlil Balzakın ümumiləşdirmələrini əvəz edə bilməz.\n«Teodorun bu qızğın ehtirası iki gənci tam bir il sərməst etmişdi. Başları üzərindəki lacivərd göy üzünə heç bir bulud kölgə salmamışdı. İki sevgilinin həyatı asan keçirdi. Teodor bu sevginin hər gününü zövqlər və nəşələrlə süsləyirdi. O, çılğın ehtiras çırpıntılarını sakit bir yorğunluq istirahəti ilə qarışdırırdı. Onların qəlbləri sanki cismən bir-birinə qovuşmağı unuduraq dərin bir vəcd içərisində pərvaz edirdi. Düşünməkdən, mülahizə etməkdən məhrum olan Avqustina özünü səadətinin fırtınalı axınına təslim edirdi. O, izdivacda müşahidə edilmiş günahsız bir eşqə bütün varlığı ilə təslim olmanın hələ kafi olmayacağını bilmirdi, bundan başqa, sadədil bir qadının əri üzərində hökm qazanması üçün lazım gələn mahiranə şıltaqlıqları bilməzdi. O, çox sevdiyindən gələcəyi düşünmür; bu qədər dadlı bir həyatın bir zaman bitə biləcəyini təsəvvürünə belə gətirmirdi. Əri üçün zövq və nəşə mənbəyi olduğunu hiss edərək özünü xoşbəxt sandığından, göstərdiyi sədaqət, vəfa və itaətini əri üçün daimi bir cazibə qüvvəsinə malik olduğunu zənn edir və bu tükənməz eşqin hər zaman onun ən gözəl bir zinəti olacağına inanırdı. Nəhayət, o, eşq sevinclərinin təsiri altında o qədər gözəlləşmişdi ki, bu gözəllik onda bir vüqar hissi oyatmış və de Sommerve kimi asanlıqla həyəcana gələn bir adamın üzərində hər zaman hakim olacağına onda dərin bir inam oyandırmışdı. Bu sürətlə Avqustina ərli bir qadın kimi sevgidən başqa yeni heç bir şey öyrənməmişdi. O, səadət içərisində olub, Sen Deni küçəsində yaşayan, dünyadan xəbəri olmayan kiçik bir qızcığaz olaraq qalırdı. İçərisində yaşamalı olduğu cəmiyyətin ədalarını, təhsilini və rəftarını mənimsəmək lazım gəldiyini o, heç düşünmürdü. Danışdığı sözlər sevgi sözləri olduğu üçün, bu sözləri o, müəyyən zəka və zəriflik ruhu ilə canlandırırdı. Lakin o, ehtirasa tutulmuş bütün qadınlara məxsus ümumi bir dillə danışırdı. Ehtiras isə belə qadınların həyatının mahiyyətini təşkil edir. Avqustina təsadüfi olaraq Teodorun fikirlərinə uyuşmayan bir fikir söylədikdə, bir əcnəbinin ilk səhvlərinə necə gülünürsə, gənc rəssam da onun danışığına beləcə gülərdi. Lakin bu səhvləri edən adam öz səhvlərini təshih etməzsə, axırda başqalarını yormağa başlardı.\n… Bütün səylərə baxmayaraq Avqustina yenə də öz cəhalətini, danışığının biçimsizliyini və fikirlərinin darlığını meydana çıxartdıqda bu, ərinin heysiyyətinə toxunurdu.»\nAydındır ki, bundan sonra rəssam gənc arvadına qarşı soyuyur, ona olan nəinki marağının, hətta ehtirasının da tükəndiyini hiss edir və başqa kübar qadınları ilə dostluq və təbii ki, məhəbbət əlaqələrini yaratmış olur.\nBunu hiss edən Avqustina, qucağında körpə oğlu, ərinin günlərlə evə gəlmədiyini və gəldikdə də ondan kənarda öz otağında məşğul olduğunu görüb neyləyəcəyini bilmir. Nəhayət, o, ərini onun əlindən alanlardan biri olan məşhur kübar xanımı, salon və məclislərin təşkilatçısı olan hersoginya Karilyanogilə gəlir. Parisdə ən zadəgan hersoq, baron və qrafların görüş yeri olan hersoginyanın qəsrinə ayaq basıb xanımla görüşmək istədiyini dedikdən sonra onun kim olduğunu bilib Karilyano dərhal onu qəbul edir. Avqustina ürəyini açıb səmimiliklə bütün əhvalatı, ərinin ondan soyumasının tarixini öz rəqibinə danışır.\nHersoginya bu cavan qadının gözəlliyinə, səmimiliyinə hörmət olaraq onun halına ürəkdən yanır və onun faciəsinin səbəblərini açıb nəhayət, deyir:\n«Bunu biliniz ki, ərinizin sizə iltifat göstərməsinə yol vermək olar, lakin onlara ərə getmək – səhvdir. Biz, adi qadınlar, dahi adamlara pərəstiş etməli, bir tamaşa kimi seyr edərək onlardan zövq almalıyıq. Lakin onlarla yaşamaq qətiyyən yaramaz.»\nVə hörmət əlaməti olaraq axırda Teodorun çəkdiyi və salonda böyük şöhrət qazanan Avqustinanın portretini ona qaytarır və bu əhvalatdan istifadə edərək ərinin məhəbbət və diqqətini qazanmağın yolunu göstərir. Yəni qətiyyət, iradə və hökm.\nLakin bunların heç biri sevməkdən başqa heç nə bilməyən Avqustinada olmur.\nNəticədə hersoginyanın bütün nəsihətləri və göstərişləri faydasız olur. Uçurumu doldurmaq artıq gec və çətindir.\nBununla bir daha sübut olunur ki, həyatda bütün müvəffəqiyyətlərin açarı ağıl və gözəllik, saflıq və sədaqət deyil, iradə və hiylədir. İradə və hiylənin təkcə ailə həyatında deyil, siyasi həyatda və mübarizədə də əsas rol oynadığını biz bu gün əyani olaraq görürük.\nİnsan ehtirasları bir çox sahələrdə təzahür edir, lakin onların ən nəcibi və təsirlisi heç şübhəsiz ki, məhəbbətdir. Lakin məhəbbət ehtirasları bəşəriyyət üçün yeni bir hadisədir, amma onun bədii ifadəsi insanlara daha çox təsir edir və yayılır. Heç bir əsər Şərqdə «Leyli və Məcnun», Qərbdə «Romeo və Cülyetta» qədər populyar deyil.\nBalzakın bu məhəbbət dastanı da əksər məhəbbət epopeyaları kimi faciə ilə qurtarır. Lakin bu faciənin motivi göründüyü kimi, yalnız Qərb sivilizasiyası üçün xarakterikdir. Şərqdə səviyyə uyğunsuzluğu nəticəsində ailə faciələri demək olar ki, nadir hadisədir.\nAmma həcmcə bu kiçik povestin təsiri sırf mənəvi səciyyə ilə bağlı olduğu üçün, qeyd etdiyimiz kimi, Şərq adamlarında heç bir təsir buraxa bilməz.\nBəs onda niyə bu əsər Qərb ölkələrində də geniş şöhrət qazanmayıb? Görünür, hətta fransız elita həyatı üçün də bu konflikt dərin əhəmiyyət daşımır. Əsərin sonunda Balzak yazır:\n«Pyer Laşez qəbiristanlığından keçənlər 19 yaşlı Avqustinanın məzarı önündə belə düşünürlər: – Doğrudanmı, dahinin qüdrətli ağuşu üçün Avqustinadan daha qüdrətli qadınlar lazımdır?\nVə sonra öz-özünə bu sözləri təkrar edirlər: – Dərələrdə bitmiş olan sadə və kövrək çiçəklər yerindən qoparılıb ildırımların oynadığı, şimşəklərin parladığı, tufanların gurladığı dağların zirvəsinə əkildikdə bəlkə də məhv olurlar.»\nBu parlaq və dərin mənalı ümumiləşmədən sonra nə demək olar? Nə qədər poetik və dəqiq yekundur. Balzakın 96 romanının heç biri mənə bu kiçik povest qədər təsir etməyib və təsadüfi deyildir ki, 60 ildir yaddaşımın hansı bir qatındasa gizlənib daş-qaş kimi bərq vurur.\nCategories: Tarixin qürubu\t| 1 комментарий\nOne thought on “Onore Balzak, «Top-top oynayan pişiyin evi»”\nMen bu eseri 9cu sinifde oxudugum vaxt edebiyyat muellimemin mesleheti ile oxumusam ve menim cox xowuma gelmiwdi.ve yeniden oxumagi cox isterdim.


2017-ci il Azərbaycan iqtisadiyyatı üçün necə keçdi? – Sumqayıtın deputatı YAZIR – SumqayitXeber.Com\nDekabr 20, 21:08 • 1300\n2017-ci il dünya iqtisadiyyatında bir tərəfdən müsbət dinamikanın (Avropa Birliyi, ABŞ iqtisadiyyatında ÜDM-in artması), digər tərəfdən isə müxtəlif ölkələr arasında qarşıdurmaların (Rusiyaya yeni sanksiyaların tətbiqi, Qatar böhranı, Suriya münaqişəsinin davam etməsi, Şimali Koreya böhranı) artmasının müşahidə olunduğu il kimi yadda qaldı.\nKonfliklərin artması iqtisadi münasibətlərə təztiqləri daha da artırmış və kapitalın sərbəst hərəkərində çətinliklər yaratmışdır. 2017-ci il ərzində neftin qiyməti orta hesabla 25% artmışdır. Bununla yanaşı bu il ərzində də dünya sürətlə informasiya və texnologiyalar dövrünə daxil olmaqda davam etmişdir.\n2017-ci il Azərbaycan üçün iqtisadi cəhətdən əlamətdar hadisələr ili kimi yadda qalmışdır. İlk öncə onu qeyd etmək lazımdır ki, bu ilin ilk 9 ayının göstəricilərinə uyğun olaraq son iki ildə ilk dəfə olaraq tədiyyə balansının cari əməliyyatlar hesabında 1.1 mlrd dollar profisit yaranmışdır. 2015-ci ildə defisit 222.5 mln dollar, 2016-ci ildə isə 1.363 mlrd dollar təşkil etmişdir. 2017-ci ilin 9 ayı ərzində qeyri-neft sektoru üzrə cari əməliyyatlar balansında defisit 200 mln dollar və ya 5% azalmışdır.\n2017-ci ildə ölkədə makro iqtisadi sabitlik təmin olunmuş, manatın məzənnəsi sabit olmuş və manat məzənnəsinə olan iqtisadi təhlükələr aradan qaldırılmışdır.\n2017-ci ilin 11 ayı ərzində xarici ticarət dövriyyəsi 26.5% artmışdır. İxracın həcmi isə 50% artmışdır. Xarici ticarət dövriyyəsində ixracın payı 61%-ə çatmış, ixrac idxalı 4.7 mlrd dollar üstələmişdir.\nKeçən dövr ərzində ölkədə qeyri-neft sektoru 2.4%, geyri-neft sənayesi 3.5%, kənd təsərrüfatı məhsulları istehsalı isə 4% artmışdır.\n2017-ci il ərzində artırılan dövlət büdcəsinin gəlir və xərcləri müvafiq olaraq 16.766 milyard və 17.941 milyard manat olmuş, büdcənin icrası proqnozlara uyğun olmuşdur.\nSənayeləşmə proqramı çərçivəsində Nefçala Sənaye Məhəlləsi yaradılmış və yeni sənaye məhəllələrini yaradılması istiqamətində işlərə start verilmişdir. Sumqayıt Kimya Sənaye Parkında qeydiyyatdan keçmiş rezidentlərin sayı 15-ə, cəlb edilcək investisiyaların həcmi 2.7 mlrd dollara, parkda çalışan insanların sayı isə 8 000-ə çatmışdır. Sənaye parkında ölkədə ilk dəfə olaraq Blokçeyn texnologiyaları əsasında müasir\nData Mərkəz tikilmişdir.\nAzərbaycana 2,5 milyon əcnəbi gəldi\nTurizmin inkişafı yönümündə atılan innovativ addımlar 2017-ci ildə öz nəticəsini vermişdir. Azərbaycana gələn turistlərin sayı 25% artaraq, 2.5 milyon nəfərə çatmışdır.\n2017-ci ilin son 9 ayı ərzində ölkədə 226 mindən çox yeni iş yerləri yaradılmışdır. Bununla bərabər özünüməşğulluq proqramə çərçivəsində ölkənin müxtəlif bölgələrində 2000-ə yaxın ailə təsərrüfatı yaradılmışdır.\n2016-cı ildə 22% azalan İnşaat Sektorunun canlandırılması üçün 2017-ci ildə mühüm işlər görülmüşdür. Köhnə mənzillərin sökülərək onların yerində yeni binaların tikilməsi yönümündə sahibkarlar verilən dövlət dəstəyi nəticəsində Bakıda hazırda 100-ə yaxın yeni bina tikilməkdədir. Bu layihələr həm inşaat sektorunu canlandırmış, həm də yeni iş yerlərinin açılmasını təmin etmişdir.\nSosial sahədə də mühüm layihələr kimi 2017-ci ildə Azərbaycanın 1-ci Vise-Prezdenti Mehriban xanım Əliyevanın rəhbərliyi ilə qaçqın və məcburi köçkünlərin mənzil şəraitini yaxşılaşdırmaq üçün 1026 mənzildən ibarət 11 yaşayış bınasının inşasına başlanılmışdır.\n2017-ci ildə Cocuq Mərcanlı kəndində infrastruktur tamamilə bərpa edilmiş, 50 yaşayış evi, məktəb istifadəyə verilmişdir.\nBir qızıl, bir gümüş…, Və çempionlar…\nİlk dəfə olaraq 2017-ci ildə Tailandda keçirilən 49-cu Beynəlxalq Kimya Olimpiadasında məktəblilərimiz bir qızıl, bir gümüş,bir bürünc medal qazanmışlar.\n2017-ci ildə Azərbaycanın şahmat üzrə kişilərdən ibarət milli komandası Avropa çempionu olmuşdur.\n2017-ci il dövlət başçısı tərəfindən iqtisadi islahatlar ili elan edilmişdir. İslahatlar həm idarəetmə sahələrin əhatə etmiş və bu ildə effektiv idraetmə mexanizmlərini daha da təkmilləşdirilməsi yönümündə mühüm qərarlar verilmişdir. Kiçik və Orta sahibkarların maliyyə əlçatanlığının təmin olunması üçün Kredit Zəmanəti Fondu yaradılmışdır.\nDövlət mülkiyyətində olan müəssisələrin daha effektiv idarə olunması məqsədilə Azərbaycan Sənaye Korporasiyası yaradılmışdır.\nƏrzaq təhlükəsizliyinin təmin olunması istiqamətində görülən işlərin səmərəliliyinin artırılması və kənd təsərrüfatı məhsullarının istehsalı və ixracında yeniliklərinin tətbiqi üçün Qida Təhlükəsizliyi Agentliyi yaradılmışdır.\n2018-ci ilin yanvar ayından fəaliyyətə başlayacaq İşsizlikdə Sığorta Fondu yaradılmışdır. Fondun əsas fəaliyyəti qanunda müəyyən olunmuş səbəbdən işini itirmiş vətəndaşlara müəyyən müddət ərzində sığorta-maaşın verilməsi və paralel olaraq özünüməşğulluq çərçivəsində yeni ailə təsərrüfatlarının yaradılması olacaqdır.\nNazirlər Kabineti strukturunda edilən dəyişiklər isə mərkəzi icra orqanlarının fəaliyyətlərində koordinasiyanın daha effektiv həyata keçirilməsinə imkan yaradacaq.\n2017-ci ildə Azəri-Çıraq-Günəşli yataqları üzrə yeni sazişin imzalanması mühüm hadisə kimi tarixə keçdi. “Əsrin Müqaviləsi”nin 2050-ci ilə kimi uzadılması, Azərbaycanın payının yeni müqavilədə 11%-dən 25%-ə kimi artırılması, mənfəət neftində Azərbaycanın payının 75% olması, Azərbaycan şirkətinin də müqaviləyə cəlb olunması, müqavilə çərçivəsində 40 mlrd dollara yaxın xarici investisiyanın cəlb olunması mühüm hadisə oldu.\nAzərbaycandan Türkiyəyə qatar gedir…\n2017-ci ildə Bakı-Tbilisi-Qars dəmir yolu layihəsinin işə düşməsi nəinki Azərbaycan, bütövlükdə regionun iqtisadi tarixində mühüm yer tutdu. Layihə çərçivəsində yüklərin və sərnişinlərin daşınması ölkələrə transiztdən xeyli gəlir götürməyə imkan verəcək. Eyni zamanda, Azərbaycan ixrcatçılarına öz məhsullarının şərq və qərb bazarlarına birbaşa və ucuz nəql etməyə imkan yaratmışdır.\n2017-ci ildə Cənun Qaz Dəhlizi layihəsi üzrə işlər sürətlə davam etmişdir. Layihəyə 2.4 mlrd dollar investisiya cəlb edilmiş, Azərbaycan ərazisi üzrə və Türkiyə ərazisi üzrə (TANAP) işlərin xeyli hissəsi artıq yekunlaşmışdır.\nŞimal-Cənub dəmir yolu layihəsinin Azərbaycan ərazisində bütün işləri yekunlaşmışdır.\n2017-ci ildə Dünya İqtisadi Forumunun dərc etdiyi Rəqabətqabiliyyətlilik indeksində Azərbaycan daha 2 pillə irəliləyərək 35-ci yerdə qərarlaşmışdır.\n2016-cı ildə Azərbaycanda ÜDM 3.1% azalsa da, 2017-ci ilin ÜDM həcminin ilin sonuna 0.3% artması gözlənilir. 2017-ci ildə iqtisadiyyatın sabitləşməsi növbəti illərdə Azərbaycan iqtisadiyyatının dinamik inkişafını təmin edəcəkdir. Artıq bütün beynəlxalq təşkilatlar növbəti ildə Azərbaycanda ÜDM-in 4%-ə qədər artacağını proqnozlaşdırırlar. 2018-ci dövlət büdcəsinin həcminin 3.3 mlrd manat artırılması və ən böyük artımın iqtisadi aktivliyinin artımına yönəldilməsi bu inkişaf üçün əlavə stimul da yaratmışdır. 2018-ci ildə Azərbaycan qazının Türkiyəy nəqli planlaşdırılır. Sumqayıt Kimya Sənaye Parkında Socar Polimer və Karbamid kimi mühüm zavodların açılışı planlaşdırılır. Kənd təsərrüfatı sahəsində aparılan islahatlar 2018-ci ildə istehsal və ixracda mühüm irəliləyişlərin əldə olunmasına imkan yaratmışdır. Beləliklə, 2017-ci il dərin iqtisadi islahatlar, iri iqtisadi layihələr və makro-iqtisadi sabitləşmə ili kimi yadda qaldı. 2018-ci ildən gözləntilər isə dinamik inkişaf, yeni iqtisadi layihələr və vətəndaşların yaşayış səviyyəsinin daha da artmasıdır.\nMilli Məclıisin deputatı


Beynəlxalq ticarətin inkişafına mane olan halların aradan qaldırılması məqsədilə bu sahədə XX əsrin ortalarından başlayaraq unifikasiya işi aparılmışdır. XX əsrin 30-cu illərinin əvvəllərində Xüsusi Hüququn Unifikasiyası üzrə Beynəlxalq İnstitut çərçivəsində əmtəələrin alqı-satqı müqaviləsinin bağlanması haqqında və əmtəələrin alqı-satqısı haqqında iki eyni tipli qanun layihəsi hazırlanmışdır. Lakin, sənədlər üzərində iş yalnız 60-cı illərdə başa çatmış və 1964-cü ildə Haaqada keçirilən diplomatiya konfransında iki konvensiya qəbul edilmişdir. Haaqa Konvensiyaları ayrı-ayrı milli hüquq sistemlərinin özünəməxsus xüsusiyyətlərini nəzərə almadığına görə əksər dövlətlər tərəfindən qəbul edilmədi [4, s. 182].\nMüxtəlif sosial, iqtisadi və hüquqi sistemləri, ayrı – ayrı milli hüquq sistemlərinin özünəməxsus xüsusiyyətlərini nəzərə alaraq əmtəələrin beynəlxalq alqı-satqısına tətbiq edilən vahid qaydaların qəbul edilməsi, beynəlxalq ticarətdə hüquqi maneələrin aradan qaldırılması və beynəlxalq ticarətin inkişaf etdirilməsi məqsədilə “Əmtəələrin Beynəlxalq Alqı-Satqısı Haqqında BMT Konvensiyası qəbul edilmişdir .\nƏmtəələrin Beynəlxalq Alqı-Satqısı Haqqında BMT Konvensiyası (bundan sonra Vyana Konvensiyası) Beynəlxalq Ticarət Hüququ üzrə BMT Komissiyası (UNCİTRAL) tərəfindən işlənib hazırlanmış və Əmtəələrin Beynəlxalq Alqı-Satqısı Haqqında BMT Konfransında 62 dövlətin nümayəndələrinin iştirakı ilə 1980-ci il aprel ayının 11-də Avstriyanın Vyana şəhərində qəbul edilmişdir. 11 dövlət tərəfindən ratifikasiya edildikdən sonra Vyana Konvensiyası 1 yanvar 1988-ci il tarixində qüvvəyə minmişdir. Vyana Konvensiyası 2013-cü ilin sentyabr ayına qədər olan məlumata görə 80 ölkə tərəfindən ratifikasiya edilmişdir. Konvensiyanı ən son ratifikasiya edən ölkə Bəhreyndir .\n1980-ci il Vyana Konvensiyasını digər Vyana Konvensiyalarından fərqləndirmək üçün Konvensiyaya CİSG adı da verilir. CİSG Konvensiyanın ingiliscə adının abbreviaturasıdır (United Nations Convention on Contracts for the International Sale of Goods).\nVyana Konvensiyası 101 maddədən və 4 hissədən ibarətdir. Konvensiyanın I hissəsində onun tətbiq sahəsi və ümumi müddəalarından, II hissəsində müqavilənin meydana gəlməsindən, III hissəsində əmtəələrin alqı-satqısı, alıcı və satıcının hüquq və öhdəlikləri, riskin keçməsi, zərərin əvəzinin ödənilməsi, faiz, məsuliyyətdən azad olunma halları, müqaviləyə xitam verilməsi və əmtəələrin saxlanılmasından və IV hissəsində yekun müddəalardan bəhs olunur .\nKonvensiyanın preambulasında qeyd olunur ki, əmtəələrin beynəlxalq alqı-satqısını tənzimləyən vahid normaların qəbul edilməsi beynəlxalq ticarətdə hüquqi maneələrin aradan qaldırılmasına və beynəlxalq ticarətin inkişafına imkan yaradacaq. Preambulada, eyni zamanda, dövlətlər arasında dostluq münasibətlərinin və beynəlxalq ticarətin inkişaf etməsinin əsası kimi bərabərlik və qarşılıqlı mənfəət prinsipləri təsbit olunmuşdur [5, s. 399].\nVyana Konvensiyasının I hissəsinin I fəsli Konvensiyanın tətbiq sahəsindən bəhs edir. Konvensiyanın 1-ci maddəsinin 1-ci bəndinə görə, Konvensiya iş yerləri (Konvensiyanın ingiliscə mətnindəki “places of business” ifadəsi, rusca mətnindəki “коммерческие предприятия” ifadəsi azərbaycan dilinə “iş yerləri” ifadəsi kimi tərcümə olunmuşdur. Konvensiyanın türkcə mətnində də “işyerleri” ifadəsindən istifadə edilmişdir) müxtəlif dövlətlərdə olan tərəflər arasındakı malların alqı-satqısı müqavilələrinə şamil olunur:\n- əgər bu dövlətlər Razılığa Gələn Dövlətlərdisə; və ya\n- əgər beynəlxalq xüsusi hüquq normalarına uyğun olaraq Razılığa Gələn Dövlətin hüququ tətbiq olunmalıdırsa.\nKonvensiya, həmçinin, tərəflərdən birinin və ya hər ikisinin iş yerlərinin Razılığa Gələn Dövlətlərdə yerləşmədiyi, amma, beynəlxalq xüsusi hüquq normalarına uyğun olaraq Razılığa Gələn Dövlətin hüququ tətbiq olunmalı olduğu hallarda da tətbiq olunur.\nBurada “iş yerləri” anlayışı mühüm əhəmiyyət kəsb edir. Lakin, Konvensiyada bu anlayışın tərifi verilməmişdir. Bu anlayışın digər dillərdə istifadəsinə, eləcə də, Konvensiyanın digər maddələrinin (10, 24, 31, 42, 69 – cu maddələr) təhlilinə əsasən, bu anlayışın “daimi sahibkarlıq fəaliyyətinin həyata keçirildiyi yer” mənasına gəldiyi aydın görünür .\nVyana Konvensiyasının 1-ci maddəsinin 2-ci bəndinə görə tərəflərin iş yerlərinin müxtəlif dövlətlərdə olması halı müqavilədən və ya müqavilənin bağlanması zamanı və ya müqavilə bağlanan ana qədər tərəflərin işgüzar münasibətlərindən və ya tərəflər arasında informasiya mübadiləsindən anlaşılmırsa nəzərə alınmır. Bu bəndin təhlilindən bu nəticəyə gəlmək olar ki, Konvensiyanın tətbiq oluna bilməsi üçün yalnız iş yerlərinin müxtəlif dövlətlərdə olması faktının mövcudluğu kifayət etmir. Subyektiv faktor – müqavilə tərəflərinin bu hal barəsində müqavilənin bağlanması anından gec olmayaraq xəbərdar olması da mühüm əhəmiyyət kəsb edir. Bu xəbərdarlıq ya bilavasitə müqavilədən, ya tərəflərin münasibətlərindən və yaxud da tərəflərin bir-birilərinə məlumat vermələrindən müəyyən oluna bilər. Əgər nəzərdə tutulan anda tərəflər xəbərdar deyilsə, onda Konvensiya tətbiq oluna bilməz.\nVyana Konvensiyasının 1-ci maddəsinin 3-cü bəndinə görə, Konvensiyanın tətbiq oluna bilməsini müəyyən etdikdə nə tərəflərin vətəndaşlığı, nə də tərəflərin və ya müqavilənin mülki və ya ticarət xarakterinə malik olması nəzərə alınmır. Bu müddəaya görə, Konvensiyanın tətbiq oluna bilməsini müəyyən olunması məqsədi üçün vətəndaşlıq əhəmiyyət kəsb etmir. Beləliklə, xüsusilə qeyd olunur ki, müqavilə tərəflərinin vətəndaşlığının müxtəlifliyi deyil, onların iş yerlərinin müxtəlif dövlətlərdə yerləşməsi halı Konvensiyanın tətbiq oluna bilməsinin müəyyən edilməsi baxımından mühüm rol oynayır.\n1-ci maddənin 3-cü bəndində, həmçinin qeyd olunmuşdur ki, Konvensiyanın tətbiq oluna bilməsini müəyyən edərkən tərəflərin mülki və ya ticarət statusuna malik olması diqqətə alınmır. Bu onunla izah olunur ki, bəzi ölkələrdə xüsusi hüququn dualizmi müşahidə olunur. Fransa, Almaniya kimi ölkələrdə münasibətlərin mülki və ya ticarət xarakterinə müvafiq olaraq Mülki və ya Ticarət Məcəlləsi tətbiq olunur. Ayrı-ayrı milli hüquq sistemlərində mövcud olan belə təsnifat Konvensiyanın tətbiq sahəsinin şərhi zamanı ziddiyyətlər meydana çıxmasına səbəb ola bilər. Bu müddəa belə ziddiyyətlərin qarşısını almaq məqsədi daşıyır .\nBununla bərabər, Konvensiya şəxsi, ailə, ev istifadəsi üçün malların əldə edilməsi zamanı yaranan münasibətlərə şamil olunmur (2-ci maddə aşağıda qeyd olunub). Belə ki, 1-ci maddənin 3-cü bəndi, heç də, ümumilikdə hüquq münasibətinin xarakterinə fərq qoyulmasını tamamilə inkar etmir.\nVyana Konvensiyasının 2-ci maddəsinə əsasən, Konvensiya aşağıdakı alqı-satqı münasibətlərinə şamil olunmur :\na) şəxsi, ailə, ev istifadəsi üçün malların əldə edilməsi; bu şərtlə ki, satıcı müqavilənn bağlanması zamanı və ya bundan əvvəl malların bu cür istifadə üçün əldə edildiyini bilməsin və ya bilməli olmasın;\nb) auksion satışı çərçivəsində malların əldə edilməsinə;\nc) icraat və ya qanunun tələbinə müvafiq olaraq malların alqı-satqısına;\nd) qiymətli kağızların, ödəniş vasitələrinin, pulların əldə edilməsi;\ne) hava və su nəqliyyatının, gəmi və təyyarələrin, hava yastıqlı nəqliyyatın əldə edilməsi;\nf) elektrik enerjisinin əldə edilməsi .\nKonvensiyanın 2-ci maddəsinin a) bəndinə görə, əgər malların əldə edilməsi şəxsi, ailə, ev istifadəsi ilə bağlıdırsa, bu zaman Konvensiya tətbiq olunmur. Bu zaman malın alıcı tərəfindən real istifadəsindən daha çox alıcının müqavilə bağlanan andakı niyyəti əhəmiyyət kəsb edir. Misal üçün, istirahətə getmək məqsədilə avtomobilin alınması zamanı Konvensiya tətbiq olunmur. Konvensiya elektrik enerjisinin satışına şamil olunmasa da, məhkəmə təcrübəsində Konvensiya propan qazının satışına şamil olunmuşdur.\nKonvensiyanın 3-cü maddəsinin 1-ci bəndinə görə, əgər, sifariş edən tərəf emal və ya istehsal üçün zəruri materialların əsas hissəsini təmin etməyi öhdəsinə götürmürsə (Konvensiyanın rusca mətnində bu öhdəsinə “götürmürsə” (не берет на себя), ingiliscə (undertake) və türkcə (taahhüt etmiş olsun) mətnlərdə isə “götürürsə” şəklində ifadə edilmişdir. Lakin, UNCİTRAL-ın Konvensiyanın 3-cü maddəsinin ingilis və rusca şərhlərində bu “götürmürsə” kimi şərh edilmişdir. Onu da qeyd etmək lazımdır ki, Konvensiya baxımından rus və ingilis dilləri bərabər autentik dillər hesab olunur, türk dili isə autentik dil sayılmır. Emal ediləcək və ya istehsal olunacaq malların göndərilməsinə dair müqavilələr alqı-satqı müqaviləsi sayılır. Bu müddəaya görə, Konvensiya istehsal olunan və ya emal edilən malların alqı-satqı müqavilələrinə tətbiq olunur. Buradan aydın olur ki, hazır malların alqı-satqı müqaviləsi kimi, belə malların da alqı-satqı müqaviləsi Konvensiyanın tətbiq sahəsinə daxildir. Bununla belə, Konvensiyanın bu müddəası məhdud xarakter daşıyır. Çünki, Konvensiyada həmin bənddəki “əsas hissə” anlayışına açıqlıq gətirilməyib (“əsas hissə” ifadəsinin qarşılığı olaraq ingilis dilində “substantial part”, rus dilində “существенный часть”, türk dilində isə “esaslı bir bölüm” ifadələri istifadə edilmişdir). 3-cü maddədə təmin edilən materialların “əsas hissə” sayılıb-sayılmamasını müəyyən edən xüsusi kriteriyalar müəyyən edilməyib. Məhkəmə təcrübəsində, bu baxımdan kəmiyyət meyarının istifadə olunması tövsiyyə olunur . Digər bir məsələ də, “zəruri material” (“zəruri materiallar” ifadəsi Konvensiyanın ingiliscə mətnində “materials necessary”, rusca mətnində “материалов, необходимых”, türkcə mətnində isə “gerekli olan malzeme” şəklində ifadə olunmuşdur) ifadəsi ilə bağlıdır. Bu anlayış da Konvensiyada açıqlanmayıb.\nKonvensiyanın 3-cü maddəsinin 2-ci bəndinə görə, malı göndərən tərəfin öhdəliyi əsasən (bu ifadə də, ingiliscə “preponderant”, rusca “основном”, türkcə “ağırlıklı olarak” şəklində ifadə edilmişdir) işin görülməsindən və ya digər xidmətlərin göstərilməsindən ibarət olan müqavilələrə bu Konvensiya tətbiq olunmur. Bu müddəaya görə, əgər bir müqavilədə həm malların göndərilməsi, həm də işlərin görülməsi və ya digər xidmətlərin göstərilməsi nəzərdə tutulubsa, bu zaman Konvensiyanın tətbiq edilməsi baxımından hansı öhdəliyin əsas təşkil etməsi həlledici rol oynayır. Əgər malların göndərilməsi müqavilədə əsas öhdəlikdirsə, onda bu müqavilə Konvensiya ilə tənzimlənir. Bu müddəa qarışıq öhdəliklərin nəzərdə tutulduğu müqavilələr baxımından mühüm əhəmiyyət kəsb edir. Qarışıq müqavilələrdə bəzən hansı öhdəliyin üstünlük təşkil etdiyini, əsas olduğunu müəyyən etmək mümkün olmur. Bunu müəyyən etmək üçün təcrübədə “iqtisadi dəyər” (əgər, bu öhdəliklər ayrı-ayrı müqavilələrdə tənzimlənsə idi, hansı müqavilənin iqtisadi dəyəri üstünlük təşkil edəcəkdisə, həmin öhdəlik əsas öhdəlik hesab olunmalıdır) meyarından istifadə edilir .\nVyana Konvensiyasının 4-cü maddəsinə görə, bu Konvensiya yalnız alqı-satqı müqaviləsinin bağlanmasını və bu müqavilədən meydana gələn alıcı və satıcının hüquq və öhdəliklərini tənzimləyir. Xüsusilə, Konvensiyada başqa hal nəzərdə tutulmayıbsa, Konvensiyaya aid deyil:\na) müqavilənin və ya müqavilə müddəalarının və ya hər hansı adətin etibarlılığı;\nb) müqavilənin, satılan malların mülkiyyəti üzərində ola biləcək nəticələri.\n4-cü maddədə Konvensiyanın tətbiq sahəsinə daxil olmayan münasibətlər göstərilsə də iki vacib məqamı vurğulamaq lazımdır. Birincisi, “başqa hal nəzərdə tutulmayıbsa” ifadəsindən məlum olur ki, Konvensiyada başqa hallar da nəzərdə tutula bilər. İkincisi, “xüsusilə” ifadəsindən bəlli olur ki, qeyd edilən halların siyahısı tam siyahını əks etdirmir, yəni, bu maddədə göstərilən hallar sadalama mahiyyəti daşıyır .\nVyana Konvensiyasının 5-ci maddəsinə görə, Konvensiya, satıcının, malların hər hansı bir şəxsin ölümünə və ya yaralanmasına səbəb olması ilə nəticələnən məsuliyyət daşıdığı hallara tətbiq olunmur. Uyğun gəlməyən mallarla əmlaka vurulmuş zərərin əvəzinin ödənilməsi ilə bağlı tələbləri 5-ci maddə istisna etmir. Lakin, tələb irəli sürmək üçün alıcı uyğun gəlməmə barədə satıcını xəbərdar etməlidir .\nVyana Konvensiyasının 6-cı maddəsinə görə, tərəflər Konvensiyanın tətbiq olunmasını istisna edə bilər və ya 12-ci maddə qalmaq şərti ilə onun istənilən müddəasından geri çəkilə bilər və ya həmin müddəanın yarada biləcəyi nəticələri dəyişdirə bilərlər. Burada bir məsələyə diqqət yetirmək lazımdır ki, Konvensiyanın müəllifləri tərəfindən beynəlxalq alqı-satqı müqaviləsi ilə bağlı qaydaların birinci dərəcəli mənbəyi kimi tərəflərin muxtariyyəti prinsipi təsbit edilmişdir. Bununla da, Konvensiyanı tərtib edənlər tərəfindən onun qeyri-imperativ xarakteri açıq şəkildə tanınmışdır .\nVyana Konvensiyasının ikinci hissəsində alqı-satqı müqaviləsinin bağlanması qaydalarından bəhs edilir. Konvensiyanın 14-cü maddəsinə görə, müqavilənin bağlanması haqqında bir və ya birdən çox konkret şəxs(lər)ə ünvanlanan təklif kifayət qədər müəyyəndirsə və qəbul olunduğu halda bağlanma iradəsini ifadə edirsə oferta sayılır. Təklif, onda əmtəə göstərildiyi və birbaşa və ya dolayısı ilə miqdar və qiymət müəyyən edildiyi və ya müəyyən edilmə qaydası nəzərdə tutulduğu halda kifayət qədər müəyyən hesab olunur. Şəxslərin qeyri-müəyyən dairəsinə ünvanlanmış təklif ofertaya dəvət sayılır.\nOferta ünvanlandığı şəxsə çatdığı an qüvvəyə minir. O, geri götürülən və geri götürülməyən ola bilər. Oferta geri götürülməyən mahiyyətdə olduğu halda belə, ofertanın geri götürülməsinə dair bildiriş ofertadan əvvəl və ya onun özü ilə eyni vaxtda çatdıqda geri götürülə bilər. Ofertanın aksepti qüvvəyə minən vaxt, yəni ofertant tərəfindən kommersiya müəssisəsi və ya yaşayış yerinə ünvanlanmış akseptin alındığı vaxt müqavilə bağlanmış sayılır.\nVyana Konvensiyasının üçüncü hissəsi malların alqı-satqısından bəhs edir. III hissənin I fəslində ümumi müddəalar müəyyən edilmişdir. Konvensiyanın 25-ci maddəsinə əsasən, tərəflərdən birinin müqaviləni pozması o zaman əhəmiyyətli pozuntu sayılır ki, bunun digər tərəfə vurduğu zərər nəticəsində o, müqavilə bağlanarkən ümid etməyə haqqı çatanlardan məhrum olur. Bu əsasla tərəflərdən biri müqavilənin ləğv olunması barədə digərinə bildiriş vasitəsilə xəbər verə bilər. Konvensiya müqavilənin mühüm pozulma faktına görə (ipso facto avoidance), 1964-cü il Haaqa Konvensiyasında olduğu kimi (26, 30-cu maddələr), onun avtomatik ləğv olunmasını nəzərdə tutmur, çünki belə imkan tərəflərin həqiqi müqavilənin mövcudluğu faktı barədə anlayışının qeyri-müəyyənliyinə səbəb ola bilərdi [2, s. 436].\nVyana Konvensiyasının III hissəsinin II fəslində satıcının öhdəlikləri müəyyən edilmişdir. 30-cu maddəyə əsasən, satıcı müqavilənin və Konvensiyanın tələblərinə uyğun olaraq malı təhvil vermək, ona aid bütün sənədləri vermək və əmtəə üzərində mülkiyyət hüququnu keçirmək öhdəliyini daşıyır. Əgər satıcı malları hər hansı müəyyən yerdə təhvil verməyi öhdəsinə götürməyibsə, onun təhvil vermə öhdəliyi aşağıdakılardan ibarətdir:\n- əgər alqı-satqı müqaviləsi malların daşınmasını nəzərdə tutursa, malları alıcıya çatdırılması üçün birinci daşıyıcıya vermək;\n- əvvəlki bəndin tətbiq sahəsinə daxil olmayan hallarda; müqavilənin fərdi-müəyyən mallara, müəyyən bir ehtiyatdan veriləcək növünə görə müəyyən edilmiş mallara və ya emal olunacaq və ya istehsal ediləcək mallara aid olması və tərəflərin müqavilənin bağlandığı an malların müəyyən bir yerdə olduğunu və ya orada emal olunacağını və ya istehsal ediləcəyini bilmələri halında malları bu yerdə alıcının sərəncamına hazır vəziyyətdə saxlamaq;\n- digər hallarda, müqavilənin bağlandığı an satıcının kommersiya müəssisəsinin olduğu yerdə malları alıcının sərəncamına hazır vəziyyətdə saxlamaq.\nVyana Konvensiyasının 32-ci maddəsinə görə, müqaviləyə və ya Konvensiyaya uyğun olaraq satıcı malları daşıyıcıya verirsə və əgər mallar işarələnməklə, daşıma sənədləri ilə və ya hər hansı digər şəkildə dəqiq müəyyən edilə bilmirsə, satıcı malları göndərməsi barədə alıcını xəbərdar etməli və malları dəqiq müəyyən etməlidir. Əgər satıcı malların daşınmasını təmin etməyi öhdəsinə götürmüşsə, malların təyinat yerinə qədər daşınması üçün tələb olunan nəqliyyat vasitələri ilə və belə daşımanın normal şərtlərinə uyğun şəkildə həyata keçirilməsi üçün zəruri olan müqavilələri bağlamalıdır. Əgər satıcı, malların daşınması ilə əlaqədar malları sığortalamaq öhdəliyini daşımırsa, o, alıcının tələbinə əsasən onun belə bir sığortanı həyata keçirməsi üçün ehtiyac duyacağı onda olan bütün məlumatları alıcıya bildirməlidir.\nSatıcı malları çatdırmalıdır:\n- əgər tarix müqavilə ilə müəyyən edilmişdirsə və ya müqaviləyə əsasən müəyyən edilə bilən tarix varsa – həmin tarixdə;\n- əgər müqavilə ilə müəyyən edilmiş və ya müqaviləyə əsasən müəyyən edilə bilən vaxt dövrü varsa, öhdəliyin mahiyyətindən tarixi alıcının müəyyən etməli olduğu irəli gəlmirsə, bu vaxt dövrü ərzində istənilən anda;\n- digər bütün hallarda, müqavilənin bağlanmasından etibarən ağlabatan müddət ərzində.\nƏgər satıcı mala aid olan bütün sənədləri verməyi öhdəsinə götürübsə, o, bu öhdəliyini müqavilədə nəzərdə tutulan vaxtda, yerdə və şəkildə yerinə yetirməlidir. Əgər satıcı sənədləri müqavilədə nəzərdə tutulduğundan əvvəl veribsə, o, sənədlərin verilməsi üçün nəzərdə tutulan ana qədər, sənədlərdəki bütün çatışmazlıqları müqaviləyə uyğun düzəltmək hüququna malikdir, bu şərtlə ki, bu hüquqdan istifadə alıcı üçün lüzumsuz narahatlığa və tənasübsüz xərclərə yol açmasın. Buna baxmayaraq, alıcı bu Konvensiyaya uyğun olaraq vurulmuş zərərin əvəzinin ödənilməsi hüququnu özündə saxlayır.\nVyana Konvensiyasının III hissəsinin III fəslində alıcının öhdəliklərindən bəhs olunur. Konvensiyanın 53-cü maddəsinə əsasən alıcı müqavilənin şərtlərinə və Konvensiyaya müvafiq olaraq malı qəbul etməli və onun qiymətini ödəməlidir. Əgər malın qiyməti onun çəkisindən asılı olaraq müəyyən edilmişdirsə, şübhə halında malın qiyməti onun xalis çəkisi (netto) əsas götürülməklə müəyyən edilir. Konvensiyanın 57-ci maddəsinə uyğun olaraq, əgər alıcı malın qiymətini hər hansı bir müəyyən yerdə ödəməyi öhdəsinə götürməyibsə, bunu satıcıya:\n- onun kommersiya müəssisəsinin yerləşdiyi yerdə; və ya\n- əgər ödənişin həyata keçirilməsi qarşılıqlı olaraq malların və ya sənədlərin verilməsi ilə şərtləşdirilmişdirsə, onların verilmə yerində; ödəməlidir.\nMüqavilənin bağlanmasından sonra satıcının kommersiya müəssisəsinin yerləşdiyi yerin dəyişməsindən qaynaqlanan malın qiymətinin ödənişi ilə əlaqədar əlavə xərclər satıcının üzərinə düşür.\nVyana Konvensiyasının 60-cı maddəsinə görə, alıcının malları təhvil alma öhdəliyi satıcının malların verilməsini təmin etmək üçün alıcının öz tərəfindən zəruri olan hərəkətləri etməyi və malları qəbul etməyi ehtiva edir.\nMalların qiymətinin ödənilməsi zamanı alıcı eyni zamanda malların məhv olma və zədələnmə riskinin keçməsi şərtini də nəzərə almalıdır. Malların məhv olma və zədələnmə riskinin alıcıya keçməsindən sonra belə bir hal baş verərsə, bu zaman alıcı malın qiymətini ödəmək öhdəliyindən azad olmur. Bu halda riskin satıcıdan alıcıya keçmə məqamının müəyyən edilməsi əhəmiyyətə malikdir. Misal üçün, müqavilədə malın daşınması şərtləri olduqda malların təsadüfən məhv olma və zədələnmə riski malın alıcı üçün ilkin daşıyıcıya verildiyi zaman müəyyən olunur.\n1980-ci il Vyana Konvensiyası və Kommersiya müqavilələrinin beynəlxalq Prinsiplərinin (UNİDRUA) zərər haqqında normalarının müddəaları bir-birindən önəmli dərəcədə fərqlənmir və ancaq maddi zərərin ödənilməsini nəzərdə tutur. Vyana Konvensiyasının 74-cü, Prinsiplərin 7.4.2-ci maddələrində deyilir ki, müqavilənin pozulması nəticəsində dəymiş zərər zərərçəkmiş tərəfə tam həcmdə kompensasiya edilməlidir. Bu zərərə hər cür itkilər və əldən çıxmış faydalar daxildir. Zərərin ödənilməsinin kompensasiya dərəcəsi zərərçəkmişin varlanmasının yolverilməzliyi ilə müəyyən olunur. Zərərin ödənilməsi müqaviləni pozmuş tərəfin baş verə biləcək zərəri qabaqcadan görmək dərəcəsi və sığortalanma yolu ilə onun baş verməs riskinin aradan qaldırılması imkanı ilə bağlıdır. Bunlardan kənarda qalan zərər ödənilmir. Müqavilənin pozulması, xitam olunması və ya ondan imtina edilməsi hallarında ödənilməli zərər 1) konret üsul; 2) abstrakt üsul olmaqla iki üsulla hesablanır. Konvensiyanın 75-ci, Prinsiplərin 7.4.5-ci maddələrinə əsasən konkret üsul əvəz edilmiş əqd əsasında zərərin hesablanmasıdır. Yəni zərər müqavilə qiyməti ilə icra edilməmiş əqdin əvəzinə bağlanmış əqdin qiyməti arasındakı fərql müəyyən olunur. Konvensiyanın 76-cı, Prinsiplərin 7.4.6-cı maddələri isə abstrakt üsulu əqdi əvəz etmək mümkün olmadıqda cari qiymətlərlə zərərin ödənilməsi kimi izah edir. Prinsiplərin 7.4.3-cü maddəsinə əsasən əldən çıxmış fayda o zaman ödənilir ki, o, ağlabatan dəqiqliklə (gerçəkliklə) müəyyən edilsin. Bu, ingilis-amerikan hüququndan götürülmüş meyardır, onun isə kökü Fransa Mülki Məcəlləsinin 1150-ci maddəsinə gedib çıxır [3, s.163].\nQeyd edildiyi kimi, alqı-satqı münasibətləri ilə bağlı normalar Azərbaycan Respublikasının Mülki Məcəlləsinin Xüsusi Hissəsinin “Müqavilələrdən Əmələ Gələn Öhdəliklər” adlanan yeddinci bölməsinin 29-cu fəsli, 567-ci – 654-cü maddələri ilə əhatə olunur. Azərbaycan Respublikası 1980-ci il Vyana Konvensiyasının iştirakçısı olmasa da onun daxili hüquq sistemində alqı-satqı ilə bağlı olan normalar əsasən Vyana Konvensiyasında öz əksini tapmış maddi hüquq normaları ilə eyniyyət təşkil edir.\nAzərbaycan Respublikasının Mülki Məcəlləsinin 1980-ci il Vyana Konvensiyası ilə qarşılıqlı müqayisə və təhlil edərək oxşar və fərqli normaların müəyyən edilməsində fayda vardır. Mülki Məcəllənin 567, 568, 569, 570, 571, 596, 597–ci maddələrində nəzərdə tutulmuş satıcının əşyanı, onun ləvazimatını, ona aid olan bütün sənədləri alıcıya vermək öhdəliyi, alıcının əşyanı qəbul edib onun qiymətini ödəmək öhdəliyi, əşyanın təsadüfən məhv olması və zədələnməsi riskinin alıcıya keçməsi ilə əlaqədar olan normalar Vyana Konvensiyasının da 30, 31, 32, 33, 53, 54, 60-cı maddələrində öz əksini tapmışdır. Lakin, qeyd etmək lazımdır ki, Mülki Məcəllənin 571-ci maddəsində nəzərdə tutulan əşyanın təsadüfən məhv olması və təsadüfən zədələnməsi riskinin alıcıya keçməsi ilə bağlı müddəa Vyana Konvensiyasında daha geniş şəkildə tənzimlənmişdir. Belə ki, Mülki Məcəllənin 571-ci maddəsinə görə, “əgər alqı-satqı müqaviləsində ayrı qayda nəzərdə tutulmayıbsa, əşyanın təsadüfən məhv olması və ya təsadüfən zədələnməsi riski müqaviləyə uyğun olaraq satıcının əşyanı alıcıya vermək vəzifəsini icra etmiş sayıldığı andan alıcıya keçir. Yolda olduğu vaxt satılmış əşyanın təsadüfən məhv olması və ya təsadüfən zədələnməsi riski, alqı-satqı müqaviləsində və ya işgüzar dövriyyə adətlərində ayrı qayda nəzərdə tutulmayıbsa, alqı-satqı müqaviləsinin bağlandığı andan alıcıya keçir. Əşyanın təsadüfən məhv olması və ya təsadüfən zədələnməsi riskinin malın birinci daşıyıcıya təhvil verildiyi andan alıcıya keçməsi barədə müqavilə şərti alıcının tələbi ilə məhkəmə tərəfindən o halda etibarsız sayıla bilər ki, müqavilənin bağlandığı anda satıcı əşyanın itirildiyini və ya zədələndiyini bilirdi və ya bilməli idi, lakin bu barədə alıcıya məlumat verməmişdir”. Burada bir məsələyə toxunmaq lazımdır. Eyni maddənin tərkibində eyni termin fərqli ifadələrlə istifadə olunmuşdur. 571-ci maddənin 1-ci bəndində “məhv olma və zədələnmə riski” ifadəsi, 3-cü bənddə isə “itirilmə və zədələnmə” ifadəsindən istifadə edilmişdir. Vyana Konvensiyasının rusca və ingiliscə mətnlərində müvafiq olaraq “утрата или повреждение” və “loss of or damage” ifadələri işlədilmişdir ki, bu ifadələr də “itirilmə və zədələnmə” kimi tərcümə olunmalıdır. Vyana Konvensiyasının 66-cı maddəsinə görə, riskin alıcıya keçməsindən sonra malların itirilməsi və ya zədələnməsi alıcını malın qiymətini ödəmək öhdəliyindən azad etmir, bu şərtlə ki, malın itirilməsi və ya zədələnməsi satıcının hərəkət və ya hərəkətsizliyi nəticəsində baş verməsin. Konvensiyanın 67-ci maddəsinə görə, əgər alqı-satqı müqaviləsi malların daşınmasını nəzərdə tutursa və satıcı hər hansı bir müəyyən yerdə malı alıcıya verməyi öhdəsinə götürməmişdirsə, risk alqı-satqı müqaviləsinə uyğun olaraq alıcıya çatdırılması üçün birinci daşıyıcıya təhvil verildiyi andan keçir. Əgər satıcı hər hansı bir müəyyən yerdə malı daşıyıcıya verməyi öhdəsinə götürübsə, risk maln həmin yerdə daşıyıcıya təhvil verilməyənədək alıcıya keçmir. Satıcının malları təmsil edən sənədləri özündə saxlamaq hüququ olsa belə bu hal riskin keçməsinə təsir göstərmir. Buna baxmayaraq, əgər mal müqavilənin məqsədləri üçün nişanlama yolu ilə, daşınma sənədləri ilə, alıcıya bildiriş verilmək yolu ilə və digər üsullarla eyniləşdirilməyibsə, risk alıcıya keçmir. Vyana Konvensiyasının 68-ci maddəsinə əsasən, daşınma zamanı satılan mallarla əlaqədar risk (MM, 571-ci maddəsində yolda olduğu vaxt satılmış əşya) alqı-satqı müqaviləsinin bağlandığı andan etibarən alıcıya keçir. Bununla belə, şəraitdən irəli gəldiyi hallarda, alıcı daşıma müqaviləsini təsdiq edən sənədləri veribsə malın daşıyıcıya verildiyi andan riski öz üzərinə götürür. Buna baxmayaraq, əgər müqavilə bağlandığı anda satıcı malların itirildiyini və ya zədələndiyini bilirdisə və ya bilməli idisə və bu barədə alıcıya məlumat verməmişdirsə, malların itirilməsi və zədələnməsi riski satıcının üzərinə düşür. Konvensiyanın 67 və 68-ci maddələri ilə ehtiva olunmayan hallarda, risk alıcının malları təhvil aldığı anda və ya malları vaxtında təhvil almadığı hallarda, malın alıcının ixtiyarına verilməyə hazır olduğu və alıcının malı təhvil almayaraq müqaviləyə zidd davrandığı andan etibarən alıcıya keçir. Lakin, alıcının, satıcının kommersiya müəssisəsindən fərqli bir yerdə malı təhvil almasının müqavilədə nəzərdə tutulduğu hallarda, risk təhvil vermə öhdəliyinin icra vaxtının çatdığı və alıcının, o yerdə malların onun sərəncamına verilməyə hazır olduğundan xəbərdar olduğu anda keçir. Müqavilənin hələ eyniləşdirilməmiş mallarla əlaqədar olması halında, malların müqavilədə nəzərdə tutulmuş qaydada eyniləşdirildiyi ana qədər alıcının sərəncamına verilmiş sayılmır.\nAzərbaycan Respublikasının Mülki Məcəlləsi, “Hüquq ədəbiyyatı” nəşriyyatı, Bakı, 2006, 776 s.\nƏliyev Ə. İ., Beynəlxalq xüsusi hüquq, Dərslik, Tərcümə, Bakı, “Bakı Universiteti” nəşriyyatı, 2007. 952 s.\nHacıbəyli Ə. B. Mülki Məcəllə: müzakirələr, mülahizələr. Qoliaf nəşriyyat evi, Bakı 2009, 304 s.\nQafarov Z., Əbilov A. Beynəlxalq xüsusi hüquq, Bakı, “Qanun” nəşriyyatı, 2007, 392 s.\nМеждународное частное право: Учебник, Под редакцией Г. К. Дмитриевой, 2-е издание, переработанное и дополненное, “Проспект”, Москва, 2004. 688 c.\nФунк Я. И., Книга 1, Универсальная международно-правовая унификация купли-продажи товаров, Минск, “Дикта”, 2005, 282 c.\nJames M. Klotz, International sales agreements: an annotated drafting and negotiating guide Kluwer Law International, 2008, 434 s.\nhttp://www.e-qanun.az (Azərbaycan Respublikasının Ədliyyə Nazirliyi, Normativ hüquqi aktların vahid internet elektron bazası)\nMüəllif: Remedium Hüquq Mərkəzinin həmtəsisçisi, Fuad Qəşəmov\nThere are no translations available.Remedium Hüquq Mərkəzinin sədri Əli Əliyev Huquq.tv-də "Müəssisədə işçiləri...


14:03 16 Sentyabr 2019 489 dəfə oxunub\n489 dəfə oxunub\nOktyabrın 2-dən 6-dək Bakıda III DokuBaku Beynəlxalq Sənədli Film Festivalı (BSFF) keçiriləcək.\nFestivalın direktoru İmam Həsənovun APA -ya verdiyi məlumata görə, festivala ümumilikdə 32 ölkədən 181 film qəbul olunub. O qeyd edib ki, filmlərin 43-ü tammetrajlı, 138-i qısametrajlıdır: “138 qısametrajlı filmin isə 22-i yerli istehsaldır. Sevindirici haldır ki, bu il Cənubi Amerikadan tutmuş, Kanada, hətta Yaponiyadan filmlər daxil olub. Təəssüf ki, yerli filmlərin çoxu qeyri-professional olduğundan müsabiqəyə daxil ola bilməyib. Bundan başqa, artıq 3-cü dəfə keçirilən DokuBaku Festivalına hələ yerli tammetrajlı filmlə müraciət edən olmayıb”.\nOnun sözlərinə görə, festivalın əsas proqramına daxil olan filmlər “Ən yaxşı tammetrajlı sənədli film”, “Ən yaxşı qısametrajlı sənədli film”, “Special Jury Mention” kateqoriyalarında yarışacaqlar: “Bundan əlavə, tamaşaçıların səsverməsi əsasında “Tamaşaçı rəğbəti mükafatı” da təqdim ediləcək”.\nİ.Həsənov Münsiflər heyətinin yerli və əcnəbi olmaqla iki tərkibdən ibarət olduğunu açıqlayıb: “Münsiflər heyətinə Georg Seesslen, Heleen Gerritsen, Tinay Muşdiyeva, Paşa Təbrizli, İradə Bağırzadə, Mirbağır İsmayılov kimi kino nümayəndələri daxildir. Müsabiqə proqramına daxil olmuş filmlərə beynəlxalq və yerli münsiflər heyəti tərəfindən baxılacaq və qaliblər oktyabrın 6-da, festivalının bağlanış mərasimində elan olunacaq”.


11 yaşlı uşağı zorlayan pedofil edam olunacaq? - Hüquqşünasdan açıqlama | İnter Press\n01 Noyabr 2021, 13:56\n11 yaşlı uşağı zorlayan pedofil edam olunacaq? – Hüquqşünasdan açıqlama\n“İctimaiyyətin belə əsəbləşməsi, hiddətlənməsi və kin-küdurəti aydın, başa düşüləndir. Çünki hamının həmin yaşda olan övladı, nəvəsi var. Hesab edirlər ki, belə təhlükəli insanlar varsa, yaxınlarına olan təhlükə hələ də qalmaqdadır. Buna görə hamı caniyə ağır cəza istəyir”.\nBunu hüquqşünas Əsabəli Mustafayev Yenisabah.az-a açıqlamasında deyib.\nO, İmişlidə 11 yaşlı qızın zorlanması hadisəsi şərh edərkən, sərt cəzaların, xüsüisən axtalanma təklifinin Azərbaycanın götürdüyü beynəlxalq öhtəliklərə əsasən mümkün olmadığını bildirib.\n“Azərbaycanın bu cəzanın tətbiqi qeyri-mümkündür. Çünki Avropa Şurasına daxil olarkən müəyyən öhtəliklər götürülüb. Buna görə də hətta ölüm cəzasını ləğv edilib. Avropa Şurasının üzvü olan 47 ölkənin heç birində ölüm cəzası yoxdur.\nPedofillərə, yəni azyaşlı uşaqlara qarşı zorlama törədənlərə, xüsusi ilə seksual manyaklara qarşı axtalama təklifi Rusiyada hətta Dövlət Duması səviyyəsində müzakirəyə çıxarıldı. Lakin qərar qəbul olunmadı. Hər halda xacə yaratmaq müasir dövrə bir qədər uyğun olmayan məsələdir, bu gün real deyil”.\nƏ.Mustafayev qeyd edib ki, həmin cinayəti törətmiş şəxslərin cəzası yox, cəza rejimi dəyişilməlidir:\n“Onu ancaq azadlıqdan məhrumetmə cəzası gözləyir. 10 və ya 15 il cəza alacaq. Azadlıqdan məhrumetmə cəzasını artırmaq olar. Həmin cəzanı almış şəxslər xüsusi rejimdə saxlanması barədə qərar qəbul edilə bilər. Ya da ilk əvvəlki illərini həbsxanada, daha sonra islah-əmək düşərgəsində tək saxlanmalıdır.\nCəza rejimi dəyişilə, ömürlük həbs də tətbiq edilə bilər. Məncə, cəzanın özü yox, rejimi dəyişilsə, daha məqbul olar”.\n06, Dekabr - 10:26501


Büdcədən pulu kəsilən rayonlar nə edəcək? | sizinyol.com\nBüdcədən pulu kəsilən rayonlar nə edəcək?\nSizinyol.com xəbər verir ki, gələn il üçün hazırlanmış dövlət büdcəsi layihəsində də bir sıra mühüm dəyişikliklərin olması buna deməyə əsas verir. Bir sıra sahələrə ayrılan xərclərin azaldılması ilə yanaşı, eyni zamanda uzun illərdir Azərbaycanda rayonların büdcədən dotasiya almaması ilə bağlı qaldırılan problemlər də yeni büdcə layihəsində öz əksini tapıb. Artıq bəllidir ki, 2017- ci ildə daha 27 rayon mərkəzləşdirilmiş büdcədən dotasiya almayacaq. Bundan əvvəl isə 6 rayon yəni, Mingəçevir, Sumqayıt, Naftalan, Şirvan şəhərləri, Abşeron və İmişli rayonları büdcədən dotasiya almırdı.


Sabah Azərbaycanda payız havası olacaq\n15:37 23.08.2015 (Yenilənib 15:45 23.08.2015)\nŞimşək çaxacaq, yağış yağacaq, külək əsəcək.\nBAKI, 23 avq-Sputnik. Sabah Bakıda və Abşeron yarımadasında buludlu hava şəraiti üstünlük təşkil edəcək. Axşama doğru bəzi yerlərdə yağış yağacağı gözlənilir.\nEkologiya və Təbii Sərvətlər Nazirliyinin Milli Hidrometeorologiya Departamentindən Sputnik-ə verilən məlumata görə şimal-qərb küləyi əsəcək, axşama doğru arabir güclənəcək.\npayız, Yuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonları, Türkan, Hövsan, Şıx, Sahil, Zaqulba, Buzovna, Mərdəkan, Şüvəlan, Bilgəh, Nardaran, Pirşağı, Novxanı, Sumqayıt, Bakı və Abşeron yarımadası, Bakı, gündüz, gecə, hava proqnozu, proqnoz, külək əsəcək, şimşək çaxacaq, yağış yağacaq, Ekologiya və Təbii Sərvətlər Nazirliyi, Ekologiya və Təbii Sərvətlər Nazirliyinin Milli Hidrometeorologiya Departamenti, Ekologiya və Təbii Sərvətlər Nazirliyinin Milli Hidrometeorologiya Departamenti, Azərbaycan


Millimiz ireliledi - Azadliq Xeber\nxeber – Azərbaycan millisi ötən ayla müqayisədə irəliləyib.\nFIFA milli komandaların yeni reytinq cədvəlini açıqlayıb. Azadlıq.az xəbər verir ki, anspress-in məlumatına görə, dünyanın 209 komandasının yer aldığı siyahıda millimiz ötən ayla müqayisədə 1 pillə irəliləyib.\nÖtən ay Kanada ilə yoxlama oyununda 1:1 hesabı ilə heç-heçə edən Robert Prosineçkinin komandası 253 xalla 137-ci pillədə qərarlaşıb. DÇ-2018-in seçmə mərhələsində millimizin rəqibləri olan Almaniya 4-cü, Şimali İrlandiya 28-ci, Çexiya 33-cü, Norveç 49-cu, San-Marino isə 200-cü yeri tutur. Siyahıya Argentina başçılıq edir. Belçika ikinci, Kolumbiya üçüncüdür. Növbəti reytinq siyahısı avqustun 11-də açıqlanacaq.


Olimpiyada məşəli Rio-de-Janeyroya gətirilib - AzEuroNews\nİnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Kosmos Kainatdan möhtəşəm video: dünyada dan yerinin sökülməsi Ana Səhifə İdman Olimpiyada məşəli Rio-de-Janeyroya gətirilib\nOlimpiyada məşəli Rio-de-Janeyroya gətirilib\ntweet Olimpiada məşəli XXXI Yay Olimpiya Oyunlarının keçiriləcəyi Braziliyanın Rio-de-Janeyro şəhərinə gətirilib. Məlumata görə, məşəlin estafeti mayın 3-də ölkənin paytaxtı Braziliyada start götürüb.\nÜmumilikdə 12 min məşəlçi 95 gün ərzində 30 min km yol qət edib. Məşəl 329 şəhərdə dolaşıb.\nQeyd edək ki, “Rio-2016” avqustun 5 – 21-də keçiriləcək.\nEtiketlərimportantMəşəlRio 2016 Paylaş\ntweet Əvvəlki yazıAzərbaycana telefon idxalı ilə bağlı yeni QADAĞANövbəti məqaləİlham Əliyev ABŞ Prezidenti Barak Obamanı təbrik edib AzEuronewshttp://AzEuronews.com\tƏlaqədar yazılarRedaktorun seçimi


Çar Rusiyası dövründə ilk buzqıran gəmi necə inşa olunub?\nGəmiçilikdə dispetçerlərin işi nədən ibarətdir? VİDEO\nAzərbaycan istehsalı olan ikinci tanker inşasının növbəti mərhələsi üçün suya salınıb - VİDEO\nDənizdə üzmək damarların möhkəmlənməsi və əzələlərin rahatlaşmasına səbəb olur\nAzərbaycan Dövlət Dəniz Akademiyası abituriyentlərə müraciət edib\n“Azeri Light” neftinin bir barreli 46,46 dollara satılır\nBrent - 44.40\nLight - 41.22\nEUR - &nbsp2.0120\nƏsrlər boyu şiddətli qış şimal limanlarının sularında hökm sürür, yarım ilə yaxın müddət ərzində gəmilər üçün əlçatmaz vəziyyət yaşanır. Lakin XIX əsrdə bu vəziyyətdən çıxış yolu tapıldı. Rusiyada həvəskar mühəndis, sənayeçi, tacir və gəmi sahibi Mixail Britnev uğura imza atdı.\n"Seanews.az" xəbər verir ki, Mixail Britnev 1822-ci ildə Kronstadtda tacir ailəsində anadan olub. Sankt-Peterburqdakı ticarət məktəbini bitirəndən sonra gəmiqayırma işini öyrənmək üçün İngiltərəyə gedir. Vətəninə qayıdan Britnev tezliklə gəmiqayırma işinə başladı. Bir neçə gəmisini inşa edərək, 1862-ci ildə Kronstadt-Oranienbaum müntəzəm marşrutunu açır. Qışda Kotlin adası ətrafında dəniz donub qaldıqda, naviqasiya dayandırılır və təchizat buz üzərində aparılır.\nKronstadt hərbi mühəndisi Nikolay Eyler "Opıt" zirehli silah gəmisinin yenidən təchiz olunmasını nəzərdə tutan layihəni təklif edir. Buzu qırmaq üçün gəminin göyərtəsinə bir neçə metr hündürlükdən 40 kiloqramlıq çuqun atmaq üçün on ədəd kran quraşdırılır. Daha sonra gəminin burun hissəsini möhkəmləndirirlər. Gəminin suya toxunan hissəsinə çox möhkəm buz qatlarını qırmaq üçün minalar bərkidilir.\nAmma Mixail Birtnev alternativ üsul fikirləşmişdi. O, İngiltərədən alınmış “Pilot” adlı yedək gəmisinin burun hissəsinin suya toxunan tərəfini 20 dərəcə diaqonal formada kəsir. 1864-cü il aprelin 22-də “Pilot” gəmisi fin körfəzinə çıxır və suda tamamilə yeni üzüş üsulu nümayiş etdirir. 60 at gücünə bərabər buxar maşını ilə hərəkət edən “Pilot” gəmisi buz qatlarını öz ağırlığı hesabına qırır.\nNikolay Eylerin “Opıt” gəmisi daha güclü olmasına baxmayaraq onun dənizə çıxması uğursuzluqla nəticələndi. “Pilot” gəmisinin uğurlu sınağı Britnevi daha 2 bu tipli – “Buy” və “Boy” gəmilərinin inşasına həvəsləndirir. Tezliklə Britnevin sxemləri əsasında Rusiyada və digər ölkələrdə daha güclü buzqıran gəmilərin inşasına start verilir.\nTərcümə etdi: İlqar Quliyev\nDuero çayının sahilində yerləşən qədim və müasir Portu\nDünyanın ilk üzən eko hotelinin fotoları yayımlanıb\nHər bir delfinin öz adı var\nİyul-noyabr aylarında göy qurşağının bütün rənglərinə boyanan çay - FOTO\nAlimlər 100 milyon il okean dibində yatan mikrobları “oyadıblar”\nBarselona sahillərində Azərbaycan bayrağı qaldırılıb - FOTOLAR\nİtaliyanın koronavirussuz adası alimləri heyərtləndirib\nÇində dünyanın ən böyük hidrotəyyarəsinin ilk uçuşu baş tutub - VİDEO\nDünyanın ən nüfuzlu reqataları\nCənubi Koreyada qayıq batdı - Ölən və yaralananlar var\n"Ukrtransnafta" Belarusa nəql olunacaq Azərbaycan neftinin tankerdən boşaldılmasına başlayıb


MATC.AZ: "İnter" qələbə ilə başladı - VİDEO\n15 İyul 2019, 11:50\nYeni mövsümün hazırlıqlarını davam etdirən "İnter" "Lugano Cup"da iştirak edir. Matc.az saytının məlumatına görə, "neradzurra" ilk oyununu keçirib.\nİtaliya klubu İsveçrə təmsilçisi "Luqano" ilə qarşılaşıb. Stefano Sensinin 25, Marselo Brozoviçin isə 45-ci dəqiqədə vurduğu qollara isveçrəlilər son dəqiqələrdə 1 topla cavab verə bilib. Nəticədə Antonio Kontenin yetirmələri ilk matçında 2:1 hesablı qələbə qazanıb.


Putinlə Ərdoğan avqustda Soçidə görüşə bilər\nAvqust ayında Soçi şəhərində Rusiya prezidenti Vladimir Putin və Türkiyə prezidenti Rəcəb Tayyib Ərdoğan arasında görüş keçirilə ...\nİstanbuldakı Atatürk hava limanında "İraq və Şam İslam Dövləti" terror təşkilatının törətdiyi, 42 nəfərin ölümünə, 239 nəfərin yaralanmasına səbəb olmuş terror aktı ilə bağlı yeni təfərrüatlar bəlli olub. ...\nPrezidentlər bu dəfə Fransada görüşəcəklər\nAzərbaycan prezidenti İlham Əliyevlə Ermənistan prezidenti Serj Sərkisyanın növbəti görüşü Fransada baş tutacaq. Bu haqda xarici işlər naziri Elmar Məmmədyarov Bakıda Almaniya xarici işlər naziri Frank Valter-Ştaynmay...\nElmar Məmmədyarov: “Status-kvo”nun dəyişməsinin vaxtı çatıb, o dayanıqlı deyil”\n“Son 1,5 il ərzində 4 dəfə Almaniyaya səfər etmişəm. Almaniya ilə Azərbaycan arasında münasibətlər günü-gündən gücləndirilir”. Apa-nın məlumatına görə, bunu Azərbaycan xarici işlər naziri E.Məmmədyarov almaniyalı həmkarı, ...\nLavrov iyulun 4-də Bakıya gələcək\n“Rusiya xarici işlər naziri Sergey Lavrov iyulun 4-də İrəvana səfər etdikdən sonra Bakıya gələcək”. Aapa-nın məlumatına görə, bunu Azərbaycan xarici işlər naziri Elmar Məmmədyarov almaniyalı həmkarı, ATƏT-in fəaliyyətdəki sədri Frank Valte...\nValter Ştaynmayer: "Dağlıq Qarabağın azərbaycanlı və erməni icmaları arasında görüşün təşkilinə çalışacağıq"\nATƏT-in fəaliyyətdə olan sədri, Almaniyanın xarici işlər naziri Frank Valter Ştaynmayer Dağlıq Qarabağın azərbaycanlı icmasının Dağlıq Qarabağın erməni icması ilə davam...\nABŞ keçmiş səfirin işğal altındakı Azərbaycan ərazilərinə səfər etməsinə münasibət bildirib\n"Səfir Evans artıq ABŞ hökumətinin əməkdaşı deyil, sıravi vətəndaşdır. Biz sıravi vətəndaşlara Dağlıq Qarabağa səfər etməkdən çəkinməyi tövsiyə edirik". Bu barədə KİV-ə ABŞ-ın Azərbaycandakı səfirliyindən bu ölkənin Ermənistandakı ke...\nABŞ dövlət katibi iyulun 6-da Gürcüstana səfər edəcək\nABŞ dövlət katibi Con Kerri iyulun 6-da Gürcüstana səfər edəcək. Bu barədə “RİA Novosti”yə Gürcüstan hökumətinin mətbuat xidmətindən məlumat veriblər. “Kerri Gürcüstana səfər edəcək və burada yük...\nErmənistan parlamenti Rusiya ilə hava hücumundan birgə müdafiə sisteminin yaradılması haqqında sazişi ratifikasiya edib\nErmənistan parlamenti Rusiya ilə hava hücumundan müdafiə birləşmiş regional sisteminin yaradılması haqqında sazişi ratifikasiya edib. Sənədin lehinə 102, əleyhinə isə 8 deputat səs verib. Qeyd edək ki, sözüged...\nXİN: Ştaynmayerin Saakyanla görüşü Dağlıq Qarabağın erməni icması ilə görüş xarakteri daşıyır\nAzərbaycan Xarici İşlər Nazirliyinin mətbuat xidmətinin rəhbəri Hikmət Hacıyev Almaniyanın xarici işlər üzrə federal naziri, ATƏT-in fəaliyyətdə olan sədri Frank Valter Ştaynmayerin Ermənistanda Bako Saakyanla görüşünü şərh edib. H. Hacıyev bildirib ki,...\nATƏT sədri İrəvanda uydurma "erməni soyqırımı" abidəsi önünə əklil qoyub\nATƏT-in fəaliyyətdə olan sədri, Almaniyanın xarici işlər naziri Frank Valter Ştaynmayer bu gün İrəvanda uydurma "erməni soyqırımı" qurbanlarının xatirəsinə qoyulmuş memorial kompleksi ziyarət edib. apa-nın "news.am" saytına istinadən verdiyi məlumata ...\nFransa Milli Assambleyasında qurumun Xarici Məsələlər üzrə Komitəsinin bu gün keçirilmiş toplantısında Fransanın Cənubi Qafqaz bölgəsində sülh və demokratiyanın inkişaf hədəflərinə uyğun olaraq, bu ölkə ilə Azərbaycan arasında i...\nXİN rəhbərləri Soçidə görüşəcək\nRusiya və Türkiyə xarici işlər nazirləri iyulun 1-də Soçidə görüşəcək. Bununla bağlı Kremlin mətbuat xidməti məlumat yayıb. Görüş zamanı nazirlər ikitərəfli münasi...\nValter Ştaynmayer sabah Bakıya gəlir\nATƏT-in fəaliyyətdə olan sədri, Almaniyanın xarici işlər naziri Frank-Valter Ştaynmayer iyunun 30-da Azərbaycana işgüzar səfər edəcək. Bu barədə Xarici İşlər Nazirliyinin mətbuat xidmətindən məlumat ...\nİsrail hökuməti Türkiyə ilə razılaşma sənədini təsdiqlədi\nİsrail hökuməti Türkiyə ilə normallaşma razılaşmasını təsdiqləyib. "Report" İsrail KİV-inə istinadən xəbər verir ki, 7 nazir sənədin lehinə, 3-ü isə əleyhinə səs verib. Məlumata görə, İsrailin müd...\nRusiya turistlərin Türkiyəyə gedişinə məhdudiyyəti aradan qaldırdı\nTürkiyə prezidenti Rəcəb Tayyib Ərdoğanla telefon söhbətindən sonra Rusiya prezidenti hökumət üzvləri ilə görüşündə Türkiyəyə rusiyalı turistlərin gedişinə qoyulmuş inzibati məhdudiyyətin aradan qaldırılması barədə göstəriş...\nXanım deputat Yaponiya nümayəndə heyəti ilə görüşüb\nMillət vəkili Qənirə Paşayeva Yaponiyanın Liberal Demokrat partiyasının rəsmisi, sabiq dövlət naziri Masako Morinin rəhbərlik etdiyi nümayəndə heyəti ilə görüşüb. Görüş zamanı Azərbaycan-Yaponiya parl...\nOleq Kuznetsov: “Ermənilər heç vaxt, heç yerdə etnik çoxluq olmayıblar”\n“Biz Rusiyada milli tariximizə keçən ilk terrorun çeçen və ya Şimali Qafqazdakı müsəlman terrorçuları tərəfindən deyil, erməni millətçiləri tərəfindən həyata keçirildiyini unuduruq”. Bu sözləri rusiyalı politoloq...\nAzərbaycan Respublikasının Prezidenti İlham Əliyev iyunun 29-da Türkiyə Respublikasının Prezidenti Rəcəb Tayyib Ərdoğana telefonla zəng edib. Azərbaycan Prezidentinin Mətbuat Xidməti xəbər verir ki, dövlətimizin başç...\nJirinovski: “Türkiyə bizə Ermənistandan da yaxın olacaq"\n"Gələcəkdə Türkiyə Rusiyaya Belarus, Ermənistan və Qırğızıstandan daha yaxın olacaq". APA-nın verdiyi məlumata görə, bunu Rusiya Liberal Demokrat Partiyasının lideri Vladimir Jirinovski deyib. O bildirib ki, p...\nPutinlə Ərdoğan şəxsi görüşlə bağlı razılığa gəldilər\nTürkiyə Prezidentinin Administrasiyası Rəcəb Tayyib Ərdoğanla Rusiya prezidenti Vladimir Putin arasındakı telefon danışığı ilə bağlı açıqlama yayıb. Bildirilir ki, söhbət 40 dəqiqə və çox uğurlu keçib. ...\nTürkiyə səfirliyinin binası qarşısında həmrəylik yürüşü\nİstanbulun Atatürk Hava Limanında törədilmiş terror aktı ilə əlaqədar iyunun 29-da çoxlu sayda Azərbaycan vətəndaşı Türkiyənin Bakıdakı səfirliyinin binası qarşısında toplaşaraq qardaş ölkə xalqının dərdinə şərik olub, ölən...\nRamzan Kadırov: “Terrorçuların əsl məqsədi qan, kütləvi qətllər və qorxudur"\n"Terrorçuların əsl məqsədi qorxu yaratmaqdır" Bu sözləri Çeçenistan prezidenti Ramzan Kadırov İstanbul Atatürk Hava Limanında törədilən terror hadisəsini pisləyərkən deyib. Kadırov həmçinin hadisə zaman�...\nATƏT sədri: “Dağlıq Qarabağ münaqişəsinin eskalasiya potensialı var"\n“Dağlıq Qarabağ münaqişəsinin eskalasiya potensialı var". Apa-nın RIA "Novosti"-yə istinadən verdiyi məlumata görə, bu sözləri ATƏT-in fəaliyyətdə olan sədri, Almaniyanın xarici işlər naziri Frank ...\nPeskov: "Putinlə Ərdoğan arasında telefon danışığı başlayıb"\nPeskov: "Putinlə Ərdoğan arasında telefon danışığı başlayıb" Rusiya prezidenti Vladimir Putin Türkiyə prezidenti Rəcəb Tayyib Ərdoğana zəng edib. Apa-nın RIA "Novosti"-yə istinadən verdiyi məlumata görə, Rusiya prezidentinin mətbuat katibi Dmitri ...\n“Biz inzibati orqanda işləmirik. Xalqın təmsilçisi olmaq o deməkdir ki, parlament üzvləri cəmiyyət qarşısında hesabatlıdır, millət vəkilləri mükafatı da, cəzanı da xalqdan alır. Ən böyük hakim odur. Siyasi fəaliyyətimin ən böyük mükafatını almışam. Töhmə...\nŞtaynmayerin sabah Cənubi Qafqaza üçgünlük səfəri başlayır\nSabah Almaniyanın federal xarici işlər naziri Frank Valter Ştaynmayerin Cənubi Qafqaza üç günlük səfəri başlayacaq və nazir Ermənistan, Azərbaycan və Gürcüstanda səfərdə olacaq. Bu barədə apa-ya Almaniyanın Azərbaycandakı səfirliyindən məlumat verilib....\nİranda 11 terrorçu öldürülüb\nİran İslam İnqilabı Keşikçiləri Korpusunun (SEPAH) bölmələri ölkənin Kürdüstan əyalətinin Sərvabad şəhərində əməliyyat keçirib. apa-nın Tehran bürosunun məlumatına görə, əməliyyat zamanı 11 terrorçu məhv edilib. SEPAH-dan verilən a�...\nKılıçdaroğlu: “Ərdoğan kimdir ki, Türkiyə adından üzr istəyir?!”\nTürkiyənin ana müxalifət lideri – Cümhuriyyət Xalq Partiyasının (CHP) sədri Kamal Kılıçdaroğlu ölkə prezidenti Rəc�...\nLavrov iyulun 4-də İrəvana gələcək\nRusiyanın Xarici İşlər naziri Sergey Lavrov iyulun 4-də İrəvana səfər edəcək. Apa-nın Moskva müxbirinin verdiyi məlumata görə, bu barədə Rusiya XİN sözçüsü Mariya Zaxarova bu gün keçirdiyi ənənə...\nRusiya və Fransa XİN başçıları sabah Qarabağ məsələsini müzakirə edəcək\nRusiya xarici işlər naziri Sergey Lavrov bu gün Fransaya səfər gedir. İyunun 29-da rusiyalı nazir fransalı həmkarı ilə görüşəcək. APA-nın Moskva müxbirinin verdiyi məlumata görə, bu barədə Rusiya Xarici İşlər Nazirliy...\nErmənistan prezidenti Serj Sərkisyan “Reuters” agentliyinə müsahibəsində iyunun 20-də Sankt-Peterburqda Azərbaycan prezidenti İlham Əliyevlə görüşünün “faydalı olduğun və gərginliyin azaldılmasına kömək etdiyini” deyib....\nPutin sabah Ərdoğana zəng edəcək\nTürkiyə və Rusiya prezidentləri - Rəcəb Tayyib Ərdoğanla Vladimir Putin arasında telefon danışığı iyunun 29-da olacaq. TASS bildirir ki, Putinin mətbuat katibi Dmitri Peskov telefon danışığının Rusiya tərəfinin təş...\nBaş katib Qarabağdakı vəziyyətdən narahatdır\nBMT ATƏT regionunda həlli uzadılmış məsələlərin nizamlanmamasından, o cümlədən Dağlıq Qarabağ münaqişəsi zonasında atəşkəsin pozulması hallarından narahatdır. "Report" xəbər verir ki, bu barədə BMT baş katibi...\nBinəli Yıldırım Rusiya ilə problemlərin aradan qaldırılmasına görə Azərbaycana təşəkkür edib\nTürkiyənin baş naziri Binali Yıldırım Türkiyə və Rusiya arasında münasibətlərdəki soyuqluğun aradan qaldırılması sayəsində səylərinə görə Azərbaycana təşəkkür edib. Apa-nın "Hürriyet" qəzetinə istinadən verdiyi məlumata görə, B. Yıldırım haki...\nTürkiyə-İsrail barışığı rəsmən imzalanıb\nTürkiyə-İsrail münasibətlərinin normallaşmasına dair razılaşma Türkiyə tərəfindən rəsmən imzalanıb. Apa-nın “CNN Turk”ə istinadən verdiyi məlumata görə, sənədə Türkiyə XİN aparatının rəhbəri Firudin Sinirlioğlu yerli vaxtla saat 11:00-da&n...\nAzərbaycan hökumətinin italiyalı deputat Luka Volonteyə rüşvət verməsi ilə bağlı iddia əsassızdır. Bu, yalan və iftiradır, Azərbaycana qarşı...\nPrezidentin Qarabağ açıqlaması - Bakı ermənilərə son sözünü dedi\nMilli Məclisin komitə üzvü: “Prezidentin hərbçilər qarşısındakı çıxışı Azərbaycanın mövqeyini birmə...\nRusiyadan Türkiyə prezidenti Rəcəb Tayyib Ərdoğanın məktubuna reaksiya verilib. &n...\nATƏT sədri iyunun 30-da Azəbaycana səfər edəcək\nATƏT-in fəaliyyətdə olan sədri, Almaniyanın xarici işlər naziri Frank Valter Ştaynmayer iyunun 30-da Azərbaycana səfər edəcək. ...


Prezident general Yaşar Əliyevlə bağlı sərəncam imzaladı - modern.az\n8 Sentyabr 2020, 16:58 | ÖLKƏ\nPrezident general Yaşar Əliyevlə bağlı sərəncam imzaladı\nPrezident İlham Əliyev Yaşar Əliyevin təltif edilməsi haqqında sərəncam imzalayıb.\nModern.az-ın məlumatına görə, sərəncamla Azərbaycan Respublikasında milli dövlət quruculuğu işində xüsusi xidmətlərinə görə Yaşar Ədilxan oğlu Əliyev 2-ci dərəcəli “Vətənə xidmətə görə” ordeni ilə təltif edilir.\nModern.az-ın məlumatına görə, Yaşar Ədilxan oğlu Əliyev 8 sentyabr 1960-cı ildə Bakı şəhərində anadan olub.\n1981-ci ildə Daxili İşlər Nazirliyinin Ali Siyasi Məktəbini bitirib.\n1981-ci ildə SSR daxili qoşun hissələrində, Tbilisi şəhərində yerləşən 69-cu diviziyada, daha sonra Bakı şəhərin DİO-da müxtəlif məsul vəzifələrdə işləyib.\n2011-ci ilin may ayınadək Bakı Şəhər Baş Polis İdarəsi rəisinin müavini vəzifəsində çalışıb.\n2011-ci ildən 2020-ci ilə kimi Azərbaycan Respublikası Daxili İşlər Nazirliyində Baş Mühafizə İdarəsinin rəisi vəzifəsini tutub.\n2020-ci ilin mayında Prezident Administrasiyasının Hərbi məsələlər şöbəsinə müdir müavini təyin olunub və həqiqi hərbi xidmətə qəbul olunub, eləcə də general-leytenant hərbi rütbəsi verilib.\n1995-ci ildə “İgidliyə görə” medalı ilə təltif edilib.


Naxçıvan Turizm İnformasiya Mərkəzi - Kənd-yaşıl turizmi\nBöyük sənaye şəhərindən və ya xaricdən gələn insanlarda adi kənd evində yaşayıb istirahət etmək arzusu böyük olur. Buna "kənd turizmi" də deyilir və adından da bəlli olduğu kimi, yerləşmə obyekti - kənd evidir. Dünya təcrübəsində ev sahibi öz evində turistləri qəbul etdiyi halda, bu ev kənd qonaq evi statusuna malik olur. Kənd qonaq evi adətən bir ailəyə məxsus olmaqla, qısa müddət ərzində buraya qonaq gəlmiş turistə qidalanma, yerləşmə, lazım gəldikdə ekskursiya və digər xidmətlər təqdim edən kiçik mehmanxana müəssisəsidir.\nHəyata keçirilən tədbirlər çərçivəsində kənd turizminin yaradılması da diqqət mərkəzində saxlanılır. Artıq insanlar şəhərin sıxlığından, abu-havasından əziyyət çəkib ucqar yaşayış yerlərinə üz tuturlar. Muxtar respublikanın ərazisi bu baxımdan böyük potensiala malikdir. Ucqar dağ yaşayış məntəqələrindən biri olan Şahbuz rayonunda dağlar qoynunda yerləşən "Batabat" restoranı ərazisində hər cür şərait yaradılmış kateclər buraya üz tutanlar üçün münasib qiymətlərlə istirahət etmək və mənəvi rahatlıq tapmağa imkan verir.\nMuxtar respublikanın kənd-yaşıl turizm potensialını artıran mühüm obyektlərdən biri də Şahbuz rayonunun eyniadlı kəndində fəaliyyət göstərən Ağbulaq İstirahət Mərkəzidir. Kənd dəniz səviyyəsindən 2000 metr yüksəklikdə yerləşir. Buna baxmayaraq kənddə meyvəçilik, tərəvəzçilik, arıçılıq və heyvandarlıq inkişaf etdirilir. Bu da turistlərin ekoloji cəhətdən təmiz qida məhsulları ilə təmin olunmasına imkan verir. Burada qiymətlərin münasibliyi, təklif olunan xidmətlər qonaqları razı salır. Ağbulaq İstirahət Mərkəzi xidmət səviyyəsi, yaradılmış hərtərəfli şərait fonunda sözün əsl mənasında nümunəvi turizm obyekti təəssüratı yaradır.\nMuxtar respublikanın ən ucqar kəndlərinə belə rahat yollar çəkilmiş, Naxçıvan şəhərindən bütün rayon və kəndlərə marşrut xətləri, taksi xidməti fəaliyyət göstərdiyindən gediş-gəliş xeyli asanlaşmışdır. Həmçinin muxtar respublikanın bir neçə kəndinə dəmiryolu nəqliyyatı ilə də getmək mümkündür. Turistlər Naxçıvan şəhərində və rayon mərkəzlərində fəaliyyət göstərən mehmanxanaların xidmətindən istifadə edə bilərlər. Mehmanxanalar ekoloji cəhətdən təmiz, gözəl təbiət məlnzərələri ilə əhatə olunmuş, tarix mədəniyyət abidələri ilə zəngin ərazilərdə yerləşdirilmişdir. Bu gün muxtar respublikanın ən ucqar dağ kəndləri belə fasiləsiz elektrik enerjisi, təbii qaz və içməli su ilə təchiz edilmişdir. Telefon rabitəsi vasitəsilə dünyanın istənilən yeri ilə əlaqə yaratmaq mümkündür. Bütün bunlar ən tələbkar turistin ehtiyaclarını ödəməyə imkan verir.


“Bu mövsüm əvvəlki illərdə olduğu kimi, asan qələbələr görmədik” - MÜSAHİBƏ Sportarena.az\n“Bu mövsüm əvvəlki illərdə olduğu kimi, asan qələbələr görmədik” - MÜSAHİBƏ\nSportarena.az 7 Yanvar 2018, 18:40\nSportarena.az “Yasamal”ın baş məşqçisi Rüfət Hüseynovun AFF-nın "Facebook" səhifəsində verdiyi müsahibəni diqqətinizə çatdırır:\n- Kimlərin gedəcəyini indidən deyə bilməyəcəm. Bilirsiniz ki, mən komandaya 4-5 tur əvvəl dəvət edilmişəm. Buna qədər “Yasamal”ı iranlı məşqçi çalışdırırdı. Komandanın baş məşqçi təyin edildikdən sonra ilk işimiz qış fasiləsinə qədər qalan oyunları yüksək səviyyədə keçirməkdi. Təbii ki, əlimizdə olan “material”a uyğun şəkildə. İndi oturub planları tərtib edəcəyik. Kimlərlə yolumuza davam edəcəyimizə də rəhbərliklə danışdıqdan sonra aydınlıq gələcək. Əlbəttə, güclənməyə ehtiyacımız var. Bildiyiniz kimi, bizim Birinci Liqada da komandamız var və ordan bəzi oyunçuları əsas komandaya dəvət edəcəyik. Kənardan da sıralarımıza qatacağımız futzalçılar olacaq.\n- Arxada qalan 2 dövrənin birinci və ikinci “beşliy”inə kimləri daxil edərdiniz?\n- Emin Kürdov (EKOL), Renat Sultanov (“Marafon Futsal”), Eduardo Borges (“Araz”), Rüfət Balakişiyev (“Neftçi”), Telez Thaqo (“Araz”) birinci “5-liy”im olardı. Onların əvəzedici “5-liy”ini isə belə qurardım: Ramin Həsənzadə (“FK. İD. Futsal”), Əjdər Əjdərov (“Neftçi”), Fərid Ələkbərov (EKOL), Seymur Məmmədov (“Marafon Futsal”), Tural Qurbanov (“Neftçi”).\n10. "Beşiktaş"da GÖZLƏNİLMƏZ AYRILIQ


Nur-az.com - Müxalifət “faciəyə sevinmək” ittihamına ağır cavab verdi\nMüxalifət “faciəyə sevinmək” ittihamına ağır cavab verdi\nArif Hacılı: “Bu müddət ərzində YAP-ın bu faciə ilə bağlı hər hansı ciddi reaksiyasının şahidi olmadıq”; Sərdar Cəlaloğlu: “Siyavuş Novruzov cavab versin görək təmsil olunduğu komanda niyə insanları yandıraraq qırır”\nİqbal Ağazadə: “Kimsə xəstədirsə, getsin özünü müalicə elətdirsin, insanların faciəsinə sevinməkmi olar?”\nYeni Azərbaycan Partiyasının icra katibinin müavini Siyavuş Novruzov müxalifətdəki bir sıra qüvvələri insanların faciəsinə sevinməkdə ittiham edib. Report.az saytına açıqlamasında S.Novruzov deyib ki, həmin qüvvələr bina yanması nəticəsində baş vermiş faciədən belə sevinirlər və bundan öz məqsədləri üçün istifadə edirlər: “Özgəsinin faciəsindən istifadə edərək hadisəni başqa cür təqdim etmək düzgün deyil.\nBinəqədidə baş verən hadisə dünyanın hər yerində yaşana bilər. Azərbaycan dövlətinin strukturları buna operativ reaksiya verdilər. Kimlərinsə öz məqsədləri üçün bundan istifadə etməsi azərbaycançılığa zidd hərəkətdir. Bəzi müxalif qüvvələr insanların faciəsinə sevinir. Belə insanlardan xalq, millət üçün nəsə gözləməyə dəyməz. Belə adamlardan nə desən gözləmək olar”.\nMüxalifətin faciədən sevindiyi barədə ittihamlara bir neçə partiyanın sədri “Yeni Müsavat”da cavab verib.\nMüsavat Partiyasının başqanı Arif Hacılı bildirdi ki, 19 mayda baş verən məlum hadisə bütün Azərbaycanı sarsıdan hadisədir: “Bu yanğın zamanı orada olmuşam, dərhal bu hadisəyə reaksiya vermişəm. Həlak olanların yaxınlarına Müsavat Partiyası başsağlığı verib. İlk olaraq Müsavat Partiyası bəyanat verərək hakimiyyətdən bu hadisə ilə əlaqədar ölkədə matəm elan olunması təklifini irəli sürüb. Amma bu müddət ərzində Yeni Azərbaycan Partiyasının bu faciə ilə bağlı hər hansı ciddi reaksiyasının şahidi olmadıq. Bu hadisəyə ilk olaraq operativ reaksiya verən, ilk olaraq təəssüfünü bildirən və bu hadisənin bütün təqsirkarlarının cəzalandırılmasını bəyan etməklə yanaşı, onun nəticələrinin aradan qaldırılması istiqamətində təkliflər verən təşkilatı bu faciəyə görə sevinməkdə günahlandırmaq böhtandır və baş verən hadisələrə verilən qeyri-adekvat reaksiyadır”.\nADP sədri Sərdar Cəlaloğlunun isə ittihama münasibəti belə oldu ki, Siyavuş Novruzov müxalifəti günahlandırmaq əvəzinə başda Bakı şəhərinin icra başçısı Hacıbala Abutalıbovun məsuliyyətə cəlb olunması tələbini qaldırsın. Çünki yanğın hadisəsində günahkar müxalifət deyil: “Əvvəla, insan faciəsindən sevinmək insanlıq deyil və müxalifət buna qətiyyən sevinmir. Bütün dünyada belədir ki, müxalifətin vəzifələrindən biri iqtidarın qüsurları, səhvləri üzərində siyasətini qurmaqdır. İqtidar kobud səhvlər edəndə müxalifətin bundan iqtidara qarşı istifadə eləmək haqqı var. Məsələn, Türkiyədə mədən hadisəsi və digər bu kimi hadisələr baş verəndə ölkə müxalifəti iqtidarı yerlə yeksan edir. Çünki insan faciəsinin arxasında hökumətin yarıtmaz siyasəti durur. Binəqədidəki faciədən sonra mediada yazılanlardan da bəlli oldu ki, əslində Bakı Şəhər İcra Hakimiyyətinin başçısı Hacıbala Abutalıov qohumları vasitəsilə təhlükəli plastik materialı istifadə etdirib. Özü Bakı Şəhər İcra Hakimiyyəti olaraq həmin təhlükəli materialların sifarişini verib, sonra binaların həmin materialla üzlənməsinə şərait yaradıb. Beləliklə, vətəndaşların həyatını təhlükəyə atan bir set formalaşıb. Bu set müxalifət deyil, iqtidardakılardır. Azərbaycanda iqtidarla əlaqəsi olmayan adamların böyük bizneslə məşğul olması mümkün deyil. Həmin setdə iqtidarla bağlı olan adamlar da yer alır. Müxalifət də bunu deyir, müxalifət iqtidarın bu cür yanlışlıqlarını ona qarşı istifadə edirsə, bu, sevinmək deyil. Siyavuş Novruzov bir adamı vurub öldürsə mən desəm ki, Siyavuş həbs edilməlidir, bu o deməkdir ki, mən adamın ölümünə sevinirəm? İki məsələni bir-birinə qarışdırmaq lazım deyil. İqtidarı tənqid etmək nə zamandan faciəyə sevinmək olub? Siyavuş Novruzovun fikirlərindən görünür ki, faciədən sevinən odur. Siyavuş Novruzov YAP komandasının insanlara faciə gətirdiyini demir, bu faciəyə səbəb olanların cəzalandırılmasını tələb etmir, əksinə, müxalifəti günahkar elan edir”.\nÜmid Partiyasının sədri İqbal Ağazadə isə bildirdi ki, kimsə xəstədirsə, getsin özünü müalicə elətdirsin, insanların faciəsinə sevinməkmi olar? Bu mümkün deyil: “Bu nə deməkdir, bu nə yanaşmadır axı!? Mən inanmıram ki, Siyavuş Novruzov o cür söz desin. Çünki siyasətdə kifayət qədər bişmiş adamdır. Belə bir fikir deyibsə, mənə çox qəribə gəlir. Xalqın faciəsinə kim sevinə bilər?! Biz bu xalqın nümayəndəsi deyilikmi?! Ayağına daş dəyən bir vətəndaşımızın belə ağrısı bizim ağrımızdır”. /musavat/